Kamal R Khan AKA KRK attacks Aamir Khan and Kiran Rao. Aamir Khan, Kiran Rao: 'আমির ভাই এবার কোনও সুন্দরীকে বিয়ে করবেন'! কিরণ রাও-কে কদর্য ভাষায় আক্রমণ কেআরকে-র – News18 Bangla\nAamir Khan, Kiran Rao: 'আমির ভাই এবার কোনও সুন্দরীকে বিয়ে করবেন'! কিরণ রাও-কে কদর্য ভাষায় আক্রমণ কেআরকে-র\nএবার অভিনেতা কমল আর খান তথা কেআরকে (KRK) তাঁদের বিরুদ্ধে তোপ দাগলেন।\nLast Updated : July 09, 2021, 21:27 IST\n#মুম্বই: বিচ্ছেদের পথ বেছে নিয়েছেন অভিনেতা আমির খান (Aamir Khan) ও তাঁর স্ত্রী তথা প্রযোজক কিরণ রাও (Kiran Rao)। নিজেরাই সৌজন্য বজায় রেখে অনুরাগীদের বিচ্ছেদের খবর জানিয়েছেন। কিন্তু এর পরেও কিছু নেটিজেনের ট্রোলিং এর মুখে পড়তে হয়েছে তাঁদের। এবার অভিনেতা কমল আর খান তথা কেআরকে (KRK) তাঁদের বিরুদ্ধে তোপ দাগলেন।\nপ্রায়ই বিভিন্ন অভিনেতাদের আক্রমণ করে খবরের শিরোনামে উঠে আসেন কেআরকে। এবার এক‌টি ইউট‌িউব ভিডিও করে আমির খানকে আক্রমণ করলেন তিনি। সেই ভিডিওয় তিনি দাবি করেন, এবার আমির খান ক্যাটরিনা কাইফ বা ফাতিমা সানা শেখের মতো কোনও সুন্দরী মহিলাকে বিয়ে করবেন। এখানেই শেষ নয়। এমনকি কিরণ রাওকে 'মোটামুটি দেখতে একজন মহিলা' বলেও আক্রমণ করেন তিনি।\nআমিরকে আক্রমণ করে কেআরকে বলেন, "১৫ বছর পর পর কী এমন হয় আমির ভাই যে আপনি স্ত্রী পরিবর্তন করে ফেলেন?" তবে এখানেই শেষ নয়। আরও কদর্য ভাবে আক্রমণ আমিরকে আক্রমণ করেন কমল আর খান। তিনি বলছেন, "কিরণ রাওকে যখন বিয়ে করেছিলেন তখনই আমার মনে হয়েছিল, কেন ভাই? যে মেয়েটা চশমা ছাড়া দেখতেই পায় না তাঁকে কেন বিয়ে করছেন? আমির খান এবার যদি বিয়ে করেন, তাহলে ক্যাটরিনা কাইফ বা ফাতিমা সানা শেখের মতো সুন্দরীকে বিয়ে করবেন।"\nকেআরকে বলছেন, আমিরের বিয়ের সময়েই তাঁর সন্দেহ ছিল যে এই সম্পর্ক কতদিন টিকবে। তিনি বলছেন, "আমি তখনই বুঝেছিলাম এই বিয়ে কত‌দিন টিকবে। আসলে আমির ভাই তো খুব রঙিন মনের মানুষ।"\nপ্রসঙ্গত, গত ৩ জুলাই আমির খান ও কিরণ রাও তাঁদের বিচ্ছেদর কথা ঘোষণা করেন। যৌথ ভাবে তাঁরা বলেন, তাঁরা জীবনের এক নতুন অধ্যায় শুরু করতে চলেছেন।\nFirst published: July 09, 2021, 21:27 IST


মতামত- স্বাস্থ্যসেবার তথ্য কেন তাঁরা লুকিয়ে রাখতে চান\nপ্রকাশিতঃ শনিবার, জুলাই ১০, ২০২১ পঠিতঃ 131922\n৯ জুলাই পত্রিকায় স্বাস্থ্য বিভাগ সম্পর্কে দুটি ভিন্নমুখী খবর ও বিজ্ঞাপন ছাপা হয়েছে। একটি হলো স্বাস্থ্য মন্ত্রণালয় করোনাকালে কত বেশি কাজ করেছে, বিজ্ঞাপন আকারে তার বয়ান। আরেকটি ঢাকা জেলার সিভিল সার্জনের নির্দেশ।\nস্বাস্থ্য মন্ত্রণালয়ের অধীন স্বাস্থ্য অধিদপ্তরের বিজ্ঞাপনে করোনার ভয়াবহতা ঠেকাতে বিধিনিষেধ ‘আন্তরিক ও কঠোরভাবে’ পালনের জন্য দেশবাসীর কাছে আকুল আহ্বান জানানো হয়েছে। তবে তাদের এ বয়ান আবেদনের মধ্যে সীমিত ছিল না। সংসদের ভেতরে ও বাইরে স্বাস্থ্য মন্ত্রণালয় সম্পর্কে যেসব ‘ভুল’ তথ্য ও ঢালাও সমালোচনা করা হয়েছে, তার সমুচিত জবাব দেওয়ারও প্রয়োজন মনে করছে স্বাস্থ্য অধিদপ্তর। সেই সঙ্গে করোনাকালে তারা কী কী কাজ করেছে, আরও কী কী করার পরিকল্পনা আছে, তারও বিশদ বিবরণ তুলে ধরা হয়েছে এতে।\nস্বাস্থ্য অধিদপ্তরের বিজ্ঞাপনে বলা হয়: গত কয়েক মাসে তারা ১ কোটি ১ লাখ ৫০ হাজার ডোজ টিকা কিনেছে, ৬৫ লাখ ৬ হাজার ৭৮১ জনের কোভিড পরীক্ষা করেছে, বিভিন্ন হাসপাতালে ১ লাখ করোনা রোগীর চিকিৎসা হয়েছে, সারা দেশে ১০০টি অক্সিজেন সেন্ট্রাল লাইন স্থাপন, ১৭টি ল্যাব স্থাপন করেছে বলেও জানিয়েছে স্বাস্থ্য অধিদপ্তর।\nবাংলাদেশে করোনার টিকাদান কর্মসূচি শুরু হয়েছে চলতি বছরের ৭ ফেব্রুয়ারি। সেই হিসাবে পাক্কা পাঁচ মাস হয়েছে। এই সময়ে ১ কোটি ডোজ টিকা দিয়ে স্বাস্থ্য মন্ত্রণালয়ের আত্মসন্তুষ্টির শেষ নেই। আর ভারতে এক দিনেই ৬০ থেকে ৭০ লাখ মানুষকে টিকা দিয়েছে। আমাদের করোনার পরীক্ষার অবস্থাও নাজুক। বিশেষজ্ঞদের মতে, যে সংখ্যক মানুষ করোনায় আক্রান্ত হয়েছেন, তার খুব কমই পরীক্ষা হয়েছে। সম্প্রতি ঢাকা ও চট্টগ্রামের বস্তি এলাকায় জরিপ করে দেখা গেছে, প্রায় ৭০ শতাংশ মানুষের শরীরে অ্যান্টিবডি তৈরি হয়েছে। এর অর্থ এদের কোনো না কোনো সময় করোনা হয়েছিল। কিন্তু পরীক্ষা করা হয়নি।\nস্বাস্থ্য মন্ত্রণালয়ের দাবি, করোনাকালে তারা ৪০ হাজার লোকবল নিয়োগ দিয়েছে। এই ৪০ হাজার লোকবলের মধ্যে ২১ হাজারই টিকার স্বেচ্ছাসেবক। ১৪ হাজার নার্স ও ৪ হাজার চিকিৎসককে নিয়োগ দেওয়ার কথাও বলা হয়েছে। কিন্তু তারা বলেনি স্বাস্থ্য মন্ত্রণালয়ে কত হাজার পদ এখনো খালি আছে। সম্প্রতি পত্রিকান্তরের খবরে বলা হয়, ৪২ হাজার পদ খালি আছে। গত বছর স্বাস্থ্য মন্ত্রণালয়ের বরাত দিয়ে সমকাল প্রতিবেদন করেছিল, স্বাস্থ্যসেবা বিভাগে ২০ হাজার ৩৮৩টি এবং স্বাস্থ্য শিক্ষা ও পরিবার কল্যাণ বিভাগে ৮ হাজার ৫৯টি নন-মেডিকেল তৃতীয় ও চতুর্থ শ্রেণির কর্মচারীর পদ শূন্য রয়েছে। শুক্রবার ইত্তেফাক-এর খবরে বলা হয়, নারায়ণগঞ্জের ৫০ শয্যার সোনারগাঁ উপজেলা স্বাস্থ্য কমপ্লেক্স মাত্র তিনজন মেডিকেল অফিসার দিয়ে চলছে।\nকেবল লোকবল নয়, হাসপাতালগুলোতে অবকাঠামো ও যন্ত্রপাতির ঘাটতিও আছে। গত ১ এপ্রিল প্রথম আলোর খবর ছিল, করোনা সংক্রমণের উচ্চ ঝুঁকিতে থাকা ৩১ জেলার মধ্যে ১৫টিতেই নিবিড় পরিচর্যাকেন্দ্র (আইসিইউ) নেই। গত বছরের ২ জুন একনেকের সভায় প্রধানমন্ত্রী শেখ হাসিনা প্রতিটি জেলা হাসপাতালে আইসিইউ ইউনিট স্থাপনের নির্দেশ দেন। একই সঙ্গে প্রতিটি হাসপাতালে ভেন্টিলেটর স্থাপন ও উচ্চমাত্রার অক্সিজেন সরবরাহব্যবস্থা বাড়াতেও বলা হয়েছিল। ১০ মাসেও প্রধানমন্ত্রীর নির্দেশ বাস্তবায়িত হয়নি।\nউল্লেখ্য, শ্বাসতন্ত্রের রোগ কোভিড-১৯-এর জটিল রোগীদের জন্য আইসিইউ ও কৃত্রিম শ্বাসপ্রশ্বাস দেওয়ার সুবিধা বা ভেন্টিলেশন জরুরি। বিশ্ব স্বাস্থ্য সংস্থা বলছে, আক্রান্ত ব্যক্তিদের ৪০ শতাংশের উপসর্গ থাকে মৃদু। মাঝারি মাত্রার উপসর্গ থাকে ৪০ শতাংশের। তীব্র উপসর্গ থাকে ১৫ শতাংশের। আর জটিল পরিস্থিতি দেখা যায় বাকি ৫ শতাংশের ক্ষেত্রে। তীব্র উপসর্গ ও জটিল রোগীদের প্রায় সবার এবং মাঝারি উপসর্গ রয়েছে এমন অনেক রোগীকে হাসপাতালে ভর্তি হতে হয়। জটিল প্রায় সব রোগীর আইসিইউ শয্যার পাশাপাশি ভেন্টিলেশন দরকার হয়।\nশুক্রবার প্রথম আলোর প্রথম পাতায় ‘আইসিউ জোটেনি, চলে গেলেন রূপা’ শিরোনামের খবরটি পড়ে মন বিষণ্ন হলো। রাজশাহী মেডিকেল কলেজ হাসপাতালে চিকিৎসা নিচ্ছিলেন রূপা খাতুন নামের এক নারী। এক মাসের বেশি সময় ধরে তিনি সেখানে চিকিৎসা নিচ্ছিলেন। তাঁর শারীরিক অবস্থা গুরুতর। কিন্তু আইসিউতে যেতে পারছিলেন না শয্যাসংকটের কারণে। রাজশাহী মেডিকেল কলেজ হাসপাতালে শয্যা আছে মাত্র ২০টি। অপেক্ষমাণদের তালিকায় রূপার অবস্থান ছিল ৯৫। কিন্তু আইসিইউতে নেওয়ার আগেই বৃহস্পতিবার তিনি মারা যান। স্বাস্থ্য মন্ত্রণালয়ের যে কর্তাব্যক্তিরা বিজ্ঞাপন দিয়ে নিজেদের সাফল্যের খতিয়ান তুলে ধরেছেন, তাঁরা কি জানেন আইসিইউর শয্যা না থাকায় আমরা কত রূপাকে হারিয়েছি? স্বাস্থ্যসেবা তো পরিসংখ্যান নয়। স্বাস্থ্যসেবা হলো মানুষকে বাঁচানো।\nকরোনা মহামারি চলাকালে তথ্য গোপন করতে বলার এ নির্দেশ কেবল তথ্য অধিকার আইনের পরিপন্থী নয়, মানবতাবিরোধীও।\nবঙ্গবন্ধু শেখ মুজিব মেডিকেল বিশ্ববিদ্যালয়ের সাবেক উপাচার্য নজরুল ইসলাম বলেছেন, সংক্রমণ প্রতিরোধে আমাদের মৌলিক ব্যবস্থাপনার ঘাটতির কারণে বিশৃঙ্খল পরিস্থিতির সৃষ্টি হয়েছে। অক্সিজেন সরবরাহে অব্যবস্থাপনার পাশাপাশি হাই ফ্লো নাজাল ক্যানুলার ঘাটতি আছে। সংকটাপন্ন রোগীদের চিকিৎসায় অনেক জেলায় আইসিউ নেই। এসবের ফলে রোগীর মৃত্যু বাড়ছে। (প্রথম আলো, ৮ জুলাই ২০২১)\nস্বাস্থ্য মন্ত্রণালয় যখন পত্রিকায় বিজ্ঞাপন দিয়ে সাফল্যের তথ্য জনগণকে জানাচ্ছে, তখনই ঢাকা জেলার হাসপাতালগুলোর করোনা রোগীদের তথ্য গণমাধ্যমকে না দেওয়ার নির্দেশ দিয়েছেন জেলার সিভিল সার্জন ডা. আবু হোসেন মো. মাঈনুল আহসান। বৃহস্পতিবার (৮ জুলাই) ঢাকা জেলার হাসপাতাল, জেলার সব উপজেলা স্বাস্থ্য কমপ্লেক্স, ৩১ শয্যাবিশিষ্ট হাসপাতাল, সব ধরনের মাতৃসদন কেন্দ্র, হেলথ ক্লিনিকসহ এ ধরনের সব প্রতিষ্ঠানের মেডিকেল অফিসারদের এ নির্দেশনা দিয়ে চিঠি পাঠানো হয়েছে।\nএতে বলা হয়, ঢাকা জেলার হাসপাতালগুলোতে বিরাজমান কোভিড-১৯ মহামারিকালীন পরিস্থিতিতে সিভিল সার্জন ছাড়া অন্য কাউকে টিভি চ্যানেল কিংবা কোনো প্রকার প্রিন্ট মিডিয়ার কাছে স্বাস্থ্যসেবাবিষয়ক কর্মকাণ্ড অথবা রোগ ও রোগীদের সম্পর্কে কোনো ধরনের তথ্য আদান-প্রদান বা মন্তব্য না করার অনুরোধ করা যাচ্ছে। একই সঙ্গে প্রিন্ট মিডিয়ার ব্যক্তিদের রোগীর ছবি তোলা, ভিডিও করা অথবা সাক্ষাৎকার ধারণ করা থেকে বিরত থাকার নির্দেশক্রমে অনুরোধ করা যাচ্ছে। এসব কর্মকাণ্ড রোগীর ব্যক্তিগত গোপনীয়তা ভঙ্গের শামিল। কোনো তথ্য-উপাত্ত নেওয়ার প্রয়োজন হলে ঢাকা সিভিল সার্জনের সঙ্গে যোগাযোগ করার অনুরোধ করা হলো। (বাংলা ট্রিবিউন, ৯ জুলাই ২০২১)\nকরোনা মহামারি চলাকালে তথ্য গোপন করতে বলার এ নির্দেশ কেবল তথ্য অধিকার আইনের পরিপন্থী নয়, মানবতাবিরোধীও। মানুষ গণমাধ্যমের মাধ্যমে স্বাস্থ্য খাতের হালনাগাদ তথ্য পেতে চায়, সিভিল সার্জনদের দপ্তরে দপ্তরে গিয়ে তাদের পক্ষ তথ্য সংগ্রহ সম্ভব নয়। আর ঢাকা সিভিল সার্জন কি না বলে দিলেন গণমাধ্যম বা সাংবাদিকদের কোনো তথ্য দেওয়া যাবে না। কথা বলা বারণ। তিনি স্বাস্থ্য বিভাগের সর্বোচ্চ ব্যক্তি নন। তিনি যেভাবে তাঁর অধীনদের তথ্য না দেওয়ার নির্দেশ দিয়েছেন, তার ওপরে যাঁরা আছেন, তঁারাও তো অনুরূপ নির্দেশ দিয়ে বলতে পারেন, সিভিল সার্জন কোনো তথ্য দিতে পারবেন না। তথ্য পেতে স্বাস্থ্য অধিদপ্তরের মহাপরিচালক কিংবা মন্ত্রী-সচিবের সঙ্গে যোগাযোগ করতে হবে।\nএর অর্থ স্বাস্থ্যসেবার তথ্য থেকে জনগণকে বঞ্চিত করা। সেই অধিকার সিভিল সার্জনকে কে দিয়েছে? এটি কি ঢাকার সিভিল সার্জন স্বতঃপ্রণোদিত হয়ে দিয়েছেন, না নির্দেশিত হয়ে, সেটাও জানা দরকার। গত বছর করোনা সংক্রমণের প্রথম দিকে যখন করোনা রোগীর চিকিৎসা নিয়ে ঢাকার হাসপাতালগুলোতে হযবরল অবস্থা চলছিল, তখনো স্বাস্থ্য অধিদপ্তর থেকে এ রকম নির্দেশনা জারি করা হয়েছিল।\nযে স্বাস্থ্য মন্ত্রণালয় নিজেকে ‘সফল ও বহির্বিশ্বে বিপুলভাবে প্রশংসিত’ দাবি করে, তাদের স্বাস্থ্যসেবা নিয়ে এত লুকোচুরি কেন? কেন তারা স্বাস্থ্যসেবার তথ্য লুকিয়ে রাখতে চায়?\nআমার সাংবাদিকতার ৩ যুগ পেরিয়ে ফিরে দেখা স্মৃতি: মোতাহার হোসাইন\nমোতাহার হোসাইন একজন কর্মযোগী আলোকিত মানুষ: মুহম্মদ শফি\nআর কবে বুঝবে তারা: সবুজ দাস\nএকজন ডাক্তার নুরুল ইসলাম তাজুলকে নিয়ে ব্যক্তিগত মতামত: হাফিজুর রহমান\nধর্ষণকারীর অধিকার দিতে হবে


প্ল্যাটফর্ম নিউজ, শনিবার, ২৮ আগস্ট, ২০২১ইং\nপ্রাণঘাতী করোনায় আক্রান্ত হয়ে মৃত্যুবরণ করেছেন লালমনিরহাটের কালীগঞ্জ উপজেলা স্বাস্থ্য কমপ্লেক্সের সাবেক মেডিকেল অফিসার ডা. হাফিজুর রহমান। (ইন্না লিল্লাহি ওয়া ইন্না ইলাইহি রাজিউন।)\nকোভিড-১৯ আক্রান্ত হয়ে রংপুর কোভিড ডেডিকেটেড হাসপাতালে ভর্তি হয়েছিলেন। এরপর উন্নত চিকিৎসার জন্য রাজধানীর সম্মিলিত সামরিক হাসপাতালে স্থানান্তর করা হয় এবং গত ২৪ আগস্ট (মঙ্গলবার) চিকিৎসাধীন অবস্থায় সম্মিলিত সামরিক হাসপাতালেই শেষ নিঃশ্বাস ত্যাগ করেন। ডা. হাফিজুর রহমান রংপুর মেডিকেল কলেজের ৪র্থ ব্যাচের শিক্ষার্থী ছিলেন।


প্রথম পাতা ॥ ডিসেম্বর ১৭, ২০১৫ ॥ ই-মেইলে পাঠান ॥ সেভ ॥ ডাউনলোড ॥ প্রিন্ট\nএকাত্তরের মানবতাবিরোধী অপরাধের বিচার নিয়ে বহির্বিশ্বে নানা অপপ্রচার ঠেকাতে সরকারের তৎপরতায় ঘাটতি দেখলেও যুদ্ধাপরাধের বিচারে আন্তর্জাতিকভাবে গঠিত ইন্টারন্যাশনাল ক্রিমিনাল কোর্টের তুলনায় বাংলাদেশের বিচার প্রক্রিয়াকে ভাল মনে করছেন একজন আন্তর্জাতিক আইন বিশেষজ্ঞ। মানবতাবিরোধী অপরাধের বিচারে ভবিষ্যতে বাংলাদেশই দৃষ্টান্ত হবে বলেও মন্তব্য এসেছে অস্ট্রেলিয়ার ম্যাককুয়েরি বিশ্ববিদ্যালয়ের আইনের অধ্যাপক মোহাম্মদ রফিকুল ইসলামের কাছ থেকে।\nবাংলাদেশের বিচার প্রক্রিয়া নিয়ে যেসব সংস্থা ও দেশ প্রশ্ন তুলেছে তাদের ‘দ্বিচারিতা’ তুলে ধরে তিনি বলেছেন, বাংলাদেশসহ বিভিন্ন যুদ্ধাপরাধ ট্রাইব্যুনালের বিচার প্রক্রিয়া পুঙ্খানুপুঙ্খ বিশ্লেষণে তার মনে হয়েছে, এর পেছনে ভিন্ন উদ্দেশ্য রয়েছে। যুদ্ধাপরাধের বিচার বানচালে বিশ্বজুড়ে জামায়াতে ইসলামীর ‘অর্থ ঢালার’ বিপরীতে এই বিচারের পক্ষে আন্তর্জাতিক জনমত গড়তে সরকারের তেমন উদ্যোগ নেই বলে মনে করেন কয়েক দশক ধরে বিদেশে থাকা এই বাংলাদেশী।\nম্যাককুয়েরি বিশ্ববিদ্যালয়ের ল’ হায়ার ডিগ্রী প্রোগ্রামের (এমফিল ও পিএইচডি) পরিচালক রফিকুলের মতে, দেশীয়ভাবে আন্তর্জাতিক অপরাধের বিচার করে সুফল পাচ্ছে বাংলাদেশ। এর ব্যাখ্যায় আন্তর্জাতিক অপরাধ আদালতের শুধু আফ্রিকানদের মানবতাবিরোধী অপরাধের বিচার এবং তহবিল ফুরিয়ে গেলে সেখান থেকে সঁটকে পড়ার প্রসঙ্গ তুলেছেন তিনি।\nআইসিসি কেনিয়া ও লিবিয়াÑ দুই দেশেই বিচার করতে ব্যর্থ হওয়ায় বাংলাদেশের বিচার প্রক্রিয়াই অনুসরণীয় হয়ে থাকবে বলে মনে করছেন তিনি।\nবিডিনিউজ টোয়েন্টিফোর ডটকমকে দেয়া এক সাক্ষাতকারে বিশ্বব্যাপী যুদ্ধাপরাধের বিচার ও এর নানা দিক এবং বাংলাদেশে আন্তর্জাতিক অপরাধ ট্রাইব্যুনালের বিচার প্রক্রিয়া নিয়ে নানা প্রশ্নের উত্তর দিয়েছেন অধ্যাপক রফিকুল ইসলাম। সাক্ষাতকারটি নিয়েছেন শুরু থেকে ট্রাইব্যুনালের বিচার প্রক্রিয়ার ওপর নজর রেখে আসা বিডিনিউজের প্রতিবেদক সুলাইমান নিলয়।\nবিডিনিউজ ॥ ট্রাইব্যুনালের বিচারের নানা প্রক্রিয়াগত বিষয় নিয়ে অনেকে প্রশ্ন তুলেছেন। এটা সাধারণ ফৌজাদারি বিচারে আমাদের অভ্যস্ততার কারণে কি? এটা সরকার সঠিকভাবে স্পষ্ট করতে পেরেছে বলে আপনি মনে করেন?\nঅধ্যাপক রফিকুল ইসলাম ॥ ইন্টারন্যাশনাল ক্রিমিনাল ল’ ও ন্যাশনাল ক্রিমিনাল ল’ কিন্তু আকাশ পাতাল পার্থক্য- এটা অনেকেই বোঝে না। যেটা ধরেন, সাক্ষীর ব্যাপারে। উদাহরণ দিচ্ছি, যেমন পত্রিকার খবর। দেশীয় ফৌজদারি আইনে এটা জাস্ট করোবরেটিভ এ্যাভিডেন্স। এটা সাবস্টানটিভ এ্যাভিডেন্স নয়। কিন্তু আন্তর্জাতিক আইনে এটা সাবস্টানটিভ এ্যাভিডেন্স। কারণ অতীতের ইতিহাসের ওপর ভিত্তি করে কেসগুলো হয়। দ্বিতীয় বিশ্বযুদ্ধে অপরাধ ঘটেছে, কত বছর আগে, চল্লিশের দশকের শুরুতে। আজকে ৯২ বছর বয়সী একজন নাৎসি গার্ডের বিচার হচ্ছে। এগুলো সাক্ষী সাবুদ কোথায় পাবে? আপনাকে আর্কাইভে যেতে হবে, হিস্ট্রিকাল সোর্সে যেতে হবে, সংবাদপত্রে যেতে হবে। সুতরাং সমস্ত প্রক্রিয়াটা সম্পূর্ণ ভিন্ন। যে সব কথা আমরা ফলাও করে বলি, সেটা হয়তো ন্যাশনাল ল’তে এ্যাপ্লিকেবল হতে পারে। আন্তর্জাতিক আইনে নয়।\nবিডিনিউজ ॥ যুদ্ধাপরাধের অভিযোগে মুক্তিযুদ্ধের বিরোধিতাকারী রাজনৈতিক দলগুলোর বিচারের কথা বিভিন্ন সময়ে উঠেছে। একটা দলের বিষয়ে তদন্তও শেষ হয়ে গেছে। কিন্তু আইন না থাকায় বিচার করা যাচ্ছে না। বিষয়টাকে কীভাবে দেখছেন?\nঅধ্যাপক রফিকুল ইসলাম ॥ সরকার কী করবে বা করতে পারে, সে ব্যাপারে আমরা কিছু বলতে চাই না। এটা সরকারের বিষয়। তবে আইনগতভাবে দেখি, আন্তর্জাতিক ফৌজদারি আইনের উৎপত্তি সেদিনে। এটি এখনও ক্রমবর্ধমান। বিকাশ চলছে। পরিণতিতে এখনও আসেনি। এখন পর্যন্ত এরা শুধু ব্যক্তির বিচার করছে। কোন রাষ্ট্রকে দায়ী করা যায় না। তবে বাংলাদেশ সংসদ যদি আইন তৈরি করে, স্থানীয় আইনে। এখন পর্যন্ত আন্তর্জাতিক ফৌজদারি আইন ব্যক্তিকে শাস্তি দিচ্ছে। বাংলাদেশ জয়েন্ট ক্রিমিনাল এন্টারপ্রাইজের একটা প্রভিশন আমাদের ১৯৭৩-এর আইনে আছে। সেখানেও একটা দলকে কীভাবে ক্রিমিনালি রেসপনসিবল করবে, সেটা আমাদের সংসদ চিন্তা করতে পারে। সেক্ষেত্রে একজন সদস্য ব্যক্তিগতভাবেও দায়ী হতে পারে, সমষ্টিগতভাবেও দায়ী হতে পারে। এসব জিনিস বিবেচনা হতে পারে।\nবিডিনিউজ ॥ সার্বিক বিচারে ধীরগতি হচ্ছে বলে অনেকের অভিযোগ। আপনার মত কী?\nঅধ্যাপক রফিকুল ইসলাম ॥ এটা একটা রিলেটিভ বিষয়। যদি আমাদের দিক থেকে দেখি, বিচার হয়ত বা ধীরগতিতে চলছে। বিচারকদের এটা মাথায় রাখা দরকার, একটা বিশেষ বিচার করছি। ’৭৩-এর আইন বিশেষভাবে বলে দিয়েছে, বিচারগুলো দ্রুত হবে। কোন টেকনিক্যালিটিতে এটাকে থামানো যাবে না- এগুলো সব কিছু বলা আছে। আন্তর্জাতিকভাবে তুলনা করলে আমাদেরটা অনেক ফাস্টার। কিন্তু আমি মনে করি, আরেকটু দ্রুত হলে ভাল হতো।\nবিডিনিউজ ॥ বিভিন্ন সময়ে আসামিপক্ষ যথাযথ সুযোগ না পাওয়ার অভিযোগ করেছে। অন্য দেশের ট্রায়ালগুলোতে আসামিরা কী পরিমাণ সুযোগ পেয়েছিল বা পাচ্ছে?\nঅধ্যাপক রফিকুল ইসলাম ॥ আমাদের বিচারে বিচারকরা উদার, যেটা অন্যরা নয়। ডিফেন্স সব সময় এই প্রক্রিয়াকে সেøা করতে চেয়েছে। তারা কারণে অকারণে আদালতে অনুপস্থিত থেকেছে। সাক্ষীর যেসব সংখ্যা তারা আদালতে দিয়েছে, এগুলো সাক্ষী যদি ডিল করেন, কত যুগ যে লাগবে, কেউ জানে না। যুগোসøাভ ট্রাইব্যুনালের রুল ৭৩ এ দুপক্ষকে নিয়ন্ত্রণে ট্রাইব্যুনালকে ক্ষমতা দেয়া আছে। সেখানকার টাডিক কেসে যখন সময় বেশি লাগল, তখন তারা প্রি-ট্রায়ালে সময় বেঁধে দিল, পরেও যখন দেখা গেল, এটা কাজ করছে না। সেই ধারাকে তারা চারবার চেঞ্জ করেছে। প্রত্যেকটা মামলায় কোর্ট বলে দেয়, এতটার বেশি সাক্ষী আমরা গ্রহণ করব না।\nগুরুত্বপূর্ণ বিষয় হচ্ছে, ভিক্টিমদের ন্যায়বিচার প্রদান করা। সেটা করতে গিয়ে আসামিপক্ষকে কিছু সুযোগ-সুবিধা দেয়া হয়। অন্যদের সঙ্গে যদি তুলনা করি, তাহলে বাংলাদেশে আসামিপক্ষ অনেক বেশি সুযোগ পেয়েছে। বাংলাদেশই পৃথিবীর একমাত্র দেশ, যেখানে দেশের সর্বোচ্চ আদালতে সুযোগ দেয়া হয়েছে। দুনিয়ার কোথাও শর্তহীন আপীল নাই।\nবিডিনিউজ ॥ সালাউদ্দিন কাদের চৌধুরী বিদেশ থেকে সাক্ষী আনতে চেয়েছিলেন? আইনজীবীও আনতে চেয়েছেন অনেকে। বিদেশী আইনজীবী সাক্ষী আনার সুযোগ দেয়া উচিত ছিল কি?\nঅধ্যাপক রফিকুল ইসলাম ॥ রিভিউতে বা আপীলে তো নতুন করে সাক্ষী নেয়ার কিছু নাই। রিভিউতে তো নতুন করে সাক্ষী আনার কিছু নেই। তাদের সেটা করার দরকার ছিল বিচারের সময়। সাক্ষী বিচারের সময় নেয়া হয়। দুনিয়ার কোথাও এই বিধান নেই যে, রিভিউর সময় সাক্ষী গ্রহণ শুরু হয়, মামলা নতুন করে শুরু হয়। আইনজীবীর ক্ষেত্রে এখানে কোর্টে প্রাকটিস করতে হয়, নিবন্ধন দরকার হয়। এখানে বার কাউন্সিলও যুক্ত হতে পারে।\nবিডিনিউজ ॥ তদন্ত সংস্থার দুর্বলতার জন্য সাঈদীর ফাঁসি হয়নি বলে এ্যাটর্নি জেনারেল একদিন মন্তব্য করেছিলেন। এটাকে আপনি কিভাবে দেখছেন?\nঅধ্যাপক রফিকুল ইসলাম ॥ তদন্তে দুর্বলতা থাকতে পারে। দুনিয়ার কোন ট্রায়াল পারফেক্ট নয়। বাংলাদেশেরটাও পারফেক্ট বলছি না। মানুষ হিসেবে সেটা সম্ভবও নয়। অন্যান্য ট্রায়ালের ল্যাকিংগুলো যদি বলি, সেটা লোমহর্ষক। তার তুলনায় বাংলাদেশেরটা জাস্ট পিনাট (যৎসামান্য)। বাংলাদেশের ট্রাইব্যুনাল প্রেসারের মধ্যে যে পারফর্ম করেছে, সেটা অন্য সবার চেয়ে ভালো। বাংলাদেশ একমাত্র দেশ, যেখানে জাতীয় পর্যায়ে বিচার হচ্ছে আন্তর্জাতিক অপরাধের। বাংলাদেশ কোনো স্ট্যান্ডার্ড ফলো করার জন্য না। বাংলাদেশ নতুন স্ট্যান্ডার্ড সৃষ্টি করছে।\nযারা বাংলাদেশ ট্রাইব্যুনালের সমালোচনা করে, তাদের আমি নিষেধ করছি না, এখানে যেন আর্টিফিসিয়াল ইন ইগজাজারেটেড ইম্পারফেকশনগুলো হাইলাইট না করে এই বিচারের অর্জনগুলো, এই দুঃসাহসিক কাজ করছে, এটাকে অভিনন্দন জানানো উচিত। সারা বিশ্ব ব্যর্থ হয়েছে, এই বিচার করতে জাতিসংঘও ব্যর্থ হয়েছে। এর যদি কোন ভুল হয়েও থাকে, এটাকে সাপোর্টের মাধ্যমে রেক্টিফাই করে আরও উন্নতি করা উচিত। যাতে শুধু বাংলাদেশই নয়, এই দৃষ্টান্ত পৃথিবীর অন্যান্য দেশেরও হেল্প হবে। সমালোচনা করার চেয়ে বিশ্ববাসীকে সহযোগিতার হাত বাড়িয়ে এগিয়ে দেয়া উচিত। অনেকেই জামায়াতের টাকা খায়, সেটাও হতে পারে। এ্যামনেস্টি ইন্টারন্যাশনালের গবেষক ফয়েজ আব্বাস যেসব কথা বলে, তার সঙ্গে আমি তো জামাতি পলিসির কোন পার্থক্য পাই না।\nবিডিনিউজ ॥ শাহবাগের উত্থান এই বিচারকে প্রভাবিত করেছে?\nঅধ্যাপক রফিকুল ইসলাম ॥ আমি মনে করি না তা। শাহবাগ একটা অনুভূতি। এর সঙ্গে বিচারের কোন সম্পর্ক নাই। আপনারা রায়গুলো পড়েন, তাহলে দেখবেন, আমি মনে করি না তাতে শাহবাগের প্রভাব আছে। ১৯৭১ সালে যা ঘটেছে ও পরবর্তীতে স্বাধীনতাবিরোধী শক্তি যখন ক্ষমতায় ছিল, শাহবাগ হচ্ছে তারই একটা প্রতিক্রিয়া। রিএ্যাকশনের সঙ্গে আইন-আদালতের কোন সম্পর্ক আমি দেখিনি।\nবিডিনিউজ ॥ বিচারে সরকারের হস্তক্ষেপ ছিল বলে আপনার মনে হয়েছে?\nঅধ্যাপক রফিকুল ইসলাম ॥ রায়ে আমি তা দেখিনি। প্রত্যেকটা রায় কনসিস্ট্যান্ট। প্রফেশনালিজম অনেক ইমপ্রুভ করেছে। আমি রায়ে এমন কিছু পাইনি যাতে, আমরা... আমার জানা মতে না, আমি রায়গুলো পড়েছি, আমার কাছে মনে হয়নি।\nবিডিনিউজ ॥ সরকার এই বিচার রাজনৈতিক উদ্দেশ্যে করছে বলেও একটা অভিযোগ বিরোধী রাজনৈতিক জোটের রয়েছে। বিষয়টিকে আপনি কিভাবে দেখছেন?\nঅধ্যাপক রফিকুল ইসলাম ॥ একজন আইনজীবী হিসেবে আমি এটাকে স্বাভাবিকভাবে দেখি, আপনি আর আমি যদি বাদী আর বিবাদী হই, আপনি যদি হেরে যান, আপনি কোন দিনই বলবেন না- কেসটা সঠিক হয়েছে। আপনি যদি জিতে যান, আমি বলবÑ ন্যায়বিচার পাইনি। অপোজিশন পার্ট অব দ্য প্রবলেম, তারা পুনর্বাসিত করেছে এই সব যুদ্ধাপরাধীদের। তারা এই কথা বলবে না, কারা বলবে? এটাই প্রত্যাশিত। নাথিং নিউ। বিএনপি বলেছে, সাকা চৌধুরী ন্যায়বিচার পায়নি। তারা কিন্তু কখনই বলেনি, সাকা চৌধুরী জাল ডকুমেন্ট জমা দিয়েছে। ওই পার্ট কখনই বলবে না।\nবিডিনিউজ ॥ বিচারকে কেন্দ্র করে যে সব প্রপাগান্ডা চালানো হয়েছে সেগুলো সরকার ভালভাবে মোকাবেলা করতে পেরেছে বলে আপনি মনে করেন?\nঅধ্যাপক রফিকুল ইসলাম ॥ আমি বলব- সরকার এ ব্যাপারে উদাসীন ছিল। জামায়াত বিদেশে যেভাবে সক্রিয়, হাই কমিশন-দূতাবাসগুলো, আমার জানা মতে, দৃষ্টিগোচর হওয়ার মতো কিছুই করেনি। অস্ট্রেলিয়াতে তো কিছুই করা হয়নি। একবার অস্ট্রেলিয়াতে তারা (জামায়াত) সংসদ পর্যন্ত নিয়ে যাওয়ার চেষ্টা করেছিল। ইনডিভিজুয়াল অর্গানাইজেশন, পিপল এটাকে প্রতিহত করেছে। সরকারের থেকে কোন পদক্ষেপ ছিল না।\nবিডিনিউজ ॥ বিচার শেষ হওয়ার পর স্বাধীনতার পক্ষ-বিপক্ষের যে বিতর্ক আছে, সেটা শেষ হয়ে যাবে বলে আপনি মনে করেন?\nঅধ্যাপক রফিকুল ইসলাম ॥ এটা তো বলা কঠিন, যতদিন পর্যন্ত স্বাধীনতার বিপক্ষ শক্তি বাংলাদেশকে পূর্ণরূপে মেনে নিয়েছে, ততদিন এই বিভক্তি, বিবাদ, বিতর্ক চলতেই থাকবে।\nবিডিনিউজ ॥ সার্বিক দৃষ্টিকোণ থেকে ট্রাইব্যুনালের কার্যক্রম কিভাবে মূল্যায়ন করবেন?\nঅধ্যাপক রফিকুল ইসলাম ॥ আমি ট্রাইব্যুনালের কার্যক্রমে সার্বিকভাবে হ্যাপি। কারণ আমি বিশ্বের সব ট্রাইব্যুনালের কার্যক্রম আমি পড়েছি। আমি যেটা বলতে চাই, সারা দুনিয়ায় এমন কোন ট্রাইব্যুনাল আজো হয়নি, যেটা পারফেক্ট। মানুষ হিসেবে এটা সম্ভবও নয়। বাংলাদেশের ট্রাইব্যুনাল আজকে যা করছে, এটা ভবিষ্যতে দৃষ্টান্ত হয়ে থাকবে।\n[অধ্যাপক রফিকুল ইসলামের জন্ম ১৯৫১ সালে বগুড়ায়। রাজশাহী বিশ্ববিদ্যালয় থেকে অর্থনীতিতে স্নাতক ও স্নাতকোত্তর করার পর এলএলবি ডিগ্রী নেন। পরে ১৯৭৯ সালে আন্তর্জাতিক আইনে অস্ট্রেলিয়ার মোনাশ বিশ্ববিদ্যালয় থেকে এলএলএম এবং পরে পিএইচডি ডিগ্রী অর্জন করেন। বাংলাদেশে আন্তর্জাতিক অপরাধের বিচার নিয়ে বর্তমানে গবেষণারত রফিকুলের পিএইচডি থিসিসের ওপর ‘দ্য বাংলাদেশ লিবারেশন ওয়ার মুভমেন্ট : ইন্টারন্যাশনাল লিগ্যাল ইমপ্লিকেশনস’ নামে একটি বই রয়েছে।\n# আইন # বাংলাদেশ # বিচার # যুদ্ধাপরাধ


বাড়ছে কমবয়সিদের কোলন ক্যা’নসার! আশঙ্কায় চি’কিৎসকরা – NewzNets\nHome › বাংলা হেল্‌থ › বাড়ছে কমবয়সিদের কোলন ক্যা’নসার! আশঙ্কায় চি’কিৎসকরা\nশেষ দু’বছরে কোলন ক্যা’নসারে আ’ক্রা’ন্ত হার বেড়েছে শহরে, এ নিয়ে অত্যন্ত আশঙ্কিত হায়দরাবাদের চি’কিৎসকরা। শুধুমাত্র আ’ক্রা’ন্তের সংখ্যা বাড়া নয়, কমবয়সিদের বেশি করে আ’ক্রা’ন্ত হওয়া নিয়ে আতঙ্কিত বোধ করছেন তাঁরা।\nএমএনজে হাসপাতা’লের ডিরেক্টর এন জয়লতা জানিয়েছেন, জানুয়ারি মাসে ৩৫ বছর বয়সি তিনজনের কোলন ক্যা’নসারে আ’ক্রা’ন্ত হয়েছেন। এ থেকে বোঝা যাচ্ছে, কমবয়সিরাও ছাড় পাচ্ছে না।\nপ্রকৃত কারণ জানা না গেলেও, চিকিৎসকদের ধারণা, অনিয়ন্ত্রিত পরিমাণে রাস্তার মশলাদার খাবার, রে’ড মিট এবং অ্যাল’কোহল সেবনই এর জন্য দায়ী। কৃষিজ খাদ্যের মধ্যে থাকা কীটনাশ’কও প্রভাব ফেলছে বলে চিকিৎসকদের বিশ্বা’স।\nডঃ জয়লতা বলছেন, ৩৫ বছর পেরলেই শরীরের যত্ন নেওয়া উচিত। পারলে প্রতি দু’বছর অন্তর একবার কোলনস্কপি করানোর নিদান দিচ্ছেন তিনি। যাঁদের পরিবারে এই রোগের ইতিহাস আছে, তাঁদের ৩০ পেরলেই সতর্ক ‘হতে বলছেন জয়লতা।\nনিজামস ইনস্টিটিউট অফ মেডিক্যাল সায়েন্সেস-এর বিভাগীয় প্রধান ডঃ জি সদাশিভুদু বলছেন, কয়েক বছর আগেও কোলন ক্যা’নসার তেমনভাবে দেখা যেত না। কিন্তু ইদানীং ক্যা’নসারগু’লির মধ্যে ছ’-সাত নম্বরে উঠে এসেছে।\nসময়মতো খাওয়া-দাওয়া না হলে হয় কোষ্ঠকাঠিন্য যা এই কোলন ক্যা’নসারের সম্ভাবনা বাড়িয়ে দেয়। বাসভাতারকম ইন্দো-আমেরিকান ক্যা’নসার হাসপাতা’লের অঙ্কোলজিস্ট ডঃ কৃষ্ণ মোহন বলছেন, অত্যধিক পরিমাণে প্রাণিজ ফ্যাট গ্রহণ এই রোগের একটা কারণ। বিফ, পর্ক, মাটন ইত্যাদি রে’ড মিট খেলেই অতিরিক্ত প্রাণিজ ফ্যাট শরীরে ঢুকে পড়ে।


মধ্যরাতে ইলিয়াস আলীর বিরুদ্ধে দুটি মামলা:বাদী আ.লীগ নেতা,! | বিডি নিউজ | bdnews.com\nমধ্যরাতে ইলিয়াস আলীর বিরুদ্ধে দুটি মামলা:বাদী আ.লীগ নেতা,!\n‘নিখোঁজ’ বিএনপির নেতা এম ইলিয়াস আলীর বিরুদ্ধে তাঁর নিজ এলাকা সিলেটের বিশ্বনাথ থানায় আওয়ামী লীগের এক নেতা দুটি মামলা করেছেন। গত বুধবার মধ্যরাতে দলের বিশ্বনাথ উপজেলা শ্রমবিষয়ক সম্পাদক বশারত আলী ওরফে বাশা মামলাটি করেন। মামলায় ইলিয়াসের বিরুদ্ধে ২০০১ সালে চাঁদা দাবি করে অগ্নিসংযোগ ও ককটেল বিস্ফোরণের অভিযোগ আনা হয়েছে।\nবিশ্বনাথ থানার পরিদর্শক (তদন্ত) আবুল কালাম আজাদ দুটি মামলা রাতেই লিপিবদ্ধ করার কথা স্বীকার করেন। একটি এজাহার কপিতে দাখিল করা অভিযোগ দুটি মামলা হিসেবে লিপিবদ্ধ করা হয়। একটি চাঁদাবাজি (নম্বর ১০) এবং অপরটি বিস্ফোরক মামলা (নম্বর ১১)। মামলায় ইলিয়াস ছাড়াও বিশ্বনাথ উপজেলা বিএনপির সহসভাপতি সোহেল আহমদ চৌধুরী, উপজেলা বিএনপির সাবেক প্রচার সম্পাদক কলমদর আলী, উপজেলা যুবদলের সদস্য আজাদ নূরকে আসামি করা হয়েছে। মামলায় আরও ১৪ থেকে ১৫ জনকে অজ্ঞাত আসামি উল্লেখ করা হয়।\nমামলায় বাদী অভিযোগ করেন, বিশ্বনাথের রামপাশা রোডে ‘সোনার বাংলা হোটেল’ নামে বশারতের মালিকানাধীন রেস্তোরাঁয় ইলিয়াস আলী ২০০১ সালের ১০ অক্টোবর লোক মারফত ৫০ হাজার টাকা চাঁদা দাবি করেন। চাঁদার টাকা না দেওয়ায় ১৫ অক্টোবর ইলিয়াস সশস্ত্র অবস্থায় দলবলসহ রেস্তোরাঁয় গিয়ে ভাঙচুর করে অগ্নিসংযোগ করেন। এ সময় ককটেল বিস্ফোরণের ঘটনাও ঘটে।\nমামলার অভিযোগে বর্ণিত ওই ঘটনার সময় ইলিয়াস সিলেট-২ (বিশ্বনাথ-বালাগঞ্জ) আসনে চারদলীয় জোটের প্রার্থী হিসেবে সদ্য নির্বাচিত সাংসদ ছিলেন। প্রায় ১১ বছর আগের ঘটনা এবং ইলিয়াস নিখোঁজ হওয়ার পরপরই মামলা দায়ের করা নিয়ে থানায় কর্তব্যরত পুলিশ সদস্যদের মধ্যে বিসঞ্চয়ের সৃষ্টি হয়। রাত প্রায় দুইটায় বাদী বশারত থানায় উপস্থিত হলে পুলিশের স্থানীয় কর্মকর্তারা প্রায় আধা ঘণ্টা এ বিষয়ে পদস্থ কর্মকর্তাদের সঙ্গে যোগাযোগ করেন। পরে নির্দেশনা পেয়ে মামলা লিপিবদ্ধ করা হয় বলে থানা সূত্র জানায়।\nতবে এ ব্যাপারে রাতে সিলেটের পুলিশ সুপার শাখাওয়াত হোসাইন প্রথম আলোকে বলেন, ‘যেহেতু বাদী অভিযোগ দিয়েছেন, সে জন্য মামলা হিসেবে লিপিবদ্ধ করা হয়েছে। ঘটনার সত্যতা সম্পর্কে তদন্ত করে দেখা হবে।’\nমুঠোফোনে যোগাযোগ করলে বাদী বশারত আলী বলেন, ‘অতীতে বিভিন্ন সময় আমি মামলা করার জন্য আবেদন করেছিলাম। কিন্তু কোনো লাভ হয়নি। এখন সময় এসেছে, তাই মামলা করেছি।’ বশারত বলেন, ‘ওই ঘটনায় ইলিয়াস ক্ষমতার দাপটে উল্টো মামলা করেছিলেন। মামলায় আমি ও আমার ছেলে জেল পর্যন্ত খেটেছিলাম।’


ডিসেম্বর 15, 2017 ট্রেডার্সের সরঞ্জাম লেখক নওমি চক্রবর্তী 85025 দর্শকরা\nগুল্ম ফল একটি বাংলাদেশীদের জন্য ফরেক্স কতটা সহায়ক ক্ষুদ্র (3 মিমি পর্যন্ত) বক্স। অনেক লোকের একটি প্রশ্ন থাকে: কিভাবে একটি ভিডিও কার্ড বিটকয়েন উপার্জন করে?\nত্রুটি সনাক্তকরণ এবং সংশোধন করার জন্য প্রক্রিয়া বাস্তবায়ন। এটি করার জন্য, চ্যানেল স্তরে, বিটগুলিকে ফ্রেমে (ফ্রেম) গোষ্ঠীভুক্ত করা হয়, প্রতিটি ফ্রেমের সঠিক সংক্রমণটি চিহ্নিত করার জন্য প্রতিটি ফ্রেমের শুরুতে এবং শেষে বিটগুলির একটি বিশেষ ক্রম স্থাপন করে নিশ্চিত করা হয় এবং চেকসাম গণনা করে। এই অফারে একাউন্ট বাংলাদেশীদের জন্য ফরেক্স কতটা সহায়ক লেভারেজ সর্বোচ্চ ৩০০:১ রাখা যাবে।\nএলাকাবাসীরা জানায়, রবিবার দুপুরে বিদ্যালয় চলাকালীন সময়ে সহকারী শিক্ষক আব্দুল হালিম পঞ্চম শ্রেণীর এক ছাত্রীকে শ্রেণী কক্ষের ভিতর স্পর্শকাতর স্থানে হাত দিয়ে যৌন নির্যাতন করে। এসময় ওই ছাত্রীর চিৎকারে অন্যান্যে শিক্ষক ও শিক্ষার্থীরা এগিয়ে এসে শিক্ষক দুলালকে আটক করে পুলিশের খবর দেয়। পরে পুলিশ গিয়ে অভিযুক্ত শিক্ষক দুলালকে আটক করে থানায় নিয়ে আসে। টেকনিক্যাল এন্যালিসিস মানে হলো চার্ট. আপনি আগে প্রাইস কিভাবে মুভ করেছে সেটা বাংলাদেশীদের জন্য ফরেক্স কতটা সহায়ক দেখে ভবিষ্যতের সিদ্ধান্ত নেয়ার চেষ্টা করবেন। চার্টে কি কি দেখবেন?\nএ প্রসঙ্গে ড. তারিক রমাদান বলেন, আমাদের খুঁজে বের করতে হবে আমাদের জীবনের বর্তমান ও ভবিষ্যতের জন্য কোনটি যথার্থ জিজ্ঞাস্য বিষয় (what is the right question about our present and future.)। বর্তমান ও ভবিষ্যতের কোন্ প্রশ্নটি আগে চিন্তা করতে হবে তা অনুধাবন করাটা কেবল নিরলস বৈজ্ঞানিক ও দার্শনিক প্রচেষ্টার মাধ্যমেই সম্ভব হতে পারে। এভাবে সমস্যার কেন্দ্র চিহ্নিত করতে না পারলে এর সমাধানও ফলপ্রসূ হবে না। যে ধরনের প্রশ্ন নিয়ে অগ্রসর হবেন কোরআন তাঁকে সে প্রশ্নেরই জবাব সরবরাহ করবে। উত্পাদন সংস্করণ তুলনায় ডাটাবেসের একটি নতুন সংস্করণে বিকাশ না। কখনও কখনও, একটি উত্পাদন ডাটাবেস বিরুদ্ধে সরাসরি বিকাশ না।\nবাংলাদেশীদের জন্য ফরেক্স কতটা সহায়ক - বাইনারি বিকল্প বানিজ্য কৌশল\nএর জন্য আরেকটি উদাহরণ উইন্ডো ২008। Win2K8 এর একটি সংস্করণ রয়েছে যা আপনি এক্স অ্যাপলিকেশনগুলি চালানোর জন্য প্রয়োজনীয় মৌলিক OS (যেমন ওয়েব-অ্যাপ্লিকেশন, সার্ভার অ্যাপ্লিকেশন) ইনস্টল করতে পারেন। এটি OS এর চলমান প্রসেসগুলির উপর ওভারহেডের অনেকগুলি হ্রাস করে এবং আপনাকে আরও ভালো কর্মক্ষমতা দেয়। মার্ক্সবাদের মূল কথা এখনো শ্রেনী সচেতনতা, কিন্তু শ্রেনী সংগ্রাম বোধহয় আর নেই। যেহেতু যে কোন সমাজব্যবস্থায় শ্রেণীবৈষম্য আছে, অতএব শ্রেণীগত এ্যাডভান্টেজ বা ডিযএ্যাডভান্টেজ নিয়ে সচেতন হওয়াটা যে কোন বিশ্লেষণের জন্যই খুব জরুরী (আমার মতে), অতএব মার্ক্সবাদের প্রয়োজনীয়তা সেদিক থেকে দেখতে গেলে চিরকালীন।\nমনসুর আলীর কর্মজিবন শুরু হয় আইন পেশার মাধ্যমে। ১৯৪৫ সালে তিনি পাবনা বার এ যোগদান করেন। পেশার প্রতি আন্তরিকতা এবং নিষ্ঠা তাঁকে অল্প সময়ের মধ্যে খ্যাতির শীর্ষে নিয়ে যায়। ১৯৫৮ সালে তিনি যোগ দেন তৎকালীন পূর্ব পাকিস্তান হাইকোর্ট বারে। পাবনা আইনজীবী সমিতির পরপর তিনবার সভাপতি নির্বাচিত হন তিনি। গোড়াতেই বাংলাদেশীদের জন্য ফরেক্স কতটা সহায়ক আয় বিনিয়োগ ছাড়া ঘটে না। আপনি যে কোনো অর্থ বা সময় বিনিয়োগ করতে হবে। এবং প্রায়ই, উভয়। Bitcoins নিম্নলিখিত উপায়ে উপার্জিত করা যেতে পারে।\nসকলেই ক্রিপ্টোক্রাকেন্সি উপার্জন করতে চায়, কিন্তু সবাই খনি স্থাপনের জন্য বা খনিতে বিনিয়োগ বাংলাদেশীদের জন্য ফরেক্স কতটা সহায়ক করার জন্য প্রস্তুত নয়। জটিল এবং গুরুতর পদ্ধতি ছাড়াও, সহজ আছে। আপনি আত্মবিশ্বাসীভাবে কিনতে / বিক্রয় করতে সংকেত উপস্থিতি সম্পর্কে কথা বলতে পারেন, কিন্তু এর আরো যান\n» আমরা অর্জন কি দেখুন দ্বারা টাকা জন্য সার্ভে গ্রহণ ট্যাক্স ও দেবেন না, মানবিক মজুরী দেবেন না আবার সরকার জনগণের টাকায় ভর্তুকিও দেবে. এত খাতির করে দেশের কোন লাভটা হয়? অনেকে বলেন অনেকগুলো মানুষের কর্মসংস্থানতো হল। আমি বলি, গার্মেন্টস বন্ধ হয়ে গেলে কারখানার মালিকেরা কি বসে বসে খাবেন নাকি নতুন ব্যবসার পথে হাঁটবেন। অবশ্যই তারা নতুন ব্যবসা করবেন। সেখানেও তখন লোক বাংলাদেশীদের জন্য ফরেক্স কতটা সহায়ক দরকার হবে। বাংলাদেশের গরীব ছেলে-মেয়েদের রক্ত পানি করে কম দামে আমেরিকায় কাপড় বেচা কতটুকু যৌক্তিক সেটাও দেখতে হবে। দুনিয়াতে ব্যবসা-শিল্পের অভাব নেই। বিকল্প শিল্প নিয়ে ভাবা দরকার এখনই।


প্রকাশিত : শনিবার, ৩০ জানুয়ারী, ২০২১, ০৪:১৭\nভারতীয় প্রতিষ্ঠান সেরাম ইনস্টিটিউট অক্সফোর্ড-অ্যাস্ট্রাজেনেকার ভ্যাকসিন বাংলাদেশে আসার পর থেকে এমন আসার আগে থেকেই একটা মহল এর বিরুদ্ধে অপপ্রচারের নেমেছে। আমদানিকৃত ভ্যাকসিনের গুণগত মান নিয়েও সমালোচনার কমতি রাখেনি অনেকে। ইতিমধ্যে এই ভ্যাকসিন দেশের সচেতন ও প্রথম সারির ব্যক্তিবর্গ নেওয়া শুরু করেছে। গত বৃহস্পতিবার ২৮ জানুয়ারি বঙ্গবন্ধু শেখ মুজিব মেডিকেল বিশ্ববিদ্যালয় থেকে ভ্যাকসিন নিয়েছেন বাংলাদেশের একজন প্রখ্যাত অর্থনীতিবিদ ড. ওয়াহিদউদ্দিন মাহমুদ। তিনি ভ্যাকসিন নেওয়ার পর সামাজিক যোগাযোগ মাধ্যম ফেসবুকে একটি পোষ্ট করেছেন। পাঠকের সুবিধার্থে ড. ওয়াহিদউদ্দিন মাহমুদের সেই স্ট্যাটাসটি হুবহু তুলে দেওয়া হলো-\nগতকাল বঙ্গবন্ধু শেখ মুজিব মেডিকেল বিশ্ববিদ্যালয়ে (বিএসএমএমএমইউ) ভ্যাকসিনের প্রথম ডোজ নিলাম। কোনো ব্যথা পাইনি। আর কোনো পার্শ্বপ্রতিক্রিয়া হয়নি। পুরোপুরি ভালো আছি।\nকিন্তু, এটা নিশ্চিত করতে আমাকে ছাড়ার আগে আধ ঘণ্টা অপেক্ষা করার পরামর্শ দেওয়া হয়।\nআমি পুরোপুরি ঠিক আছি।\nভ্যাকসিনের গুণমান ও পার্শ্বপ্রতিক্রিয়া সম্পর্কে যারা জানে এমন শিক্ষিত শ্রেণির ব্যক্তিদের মধ্যেও একটা ভিত্তিহীন আশঙ্কা কাজ করছে।\nঅক্সফোর্ড-অ্যাস্ট্রাজেনেকা ভ্যাকসিনের কার্যকারিতা সম্পর্কে সব তথ্য ইন্টারনেটে আছে। ইংল্যান্ডের দুজন সহকর্মীর কাছ থেকে আজ একটি বার্তা পেয়েছি। তারা গতকাল এ ভ্যাকসিনের প্রথম ডোজ নিয়েছেন। তারাও ভালো আছেন।\nমানুষের জানা উচিত যে ভারতীয় প্রতিষ্ঠান সেরাম ইনস্টিটিউট অক্সফোর্ড-অ্যাস্ট্রাজেনেকার পেটেন্ট করা ভ্যাকসিন তৈরি করছে। তাই, এই ভ্যাকসিনের গুণমান সম্পর্কে সন্দেহের অবকাশ নেই।\nবাংলাদেশও ভ্যাকসিন সংগ্রহ ও ভ্যাকসিন কার্যক্রম পরিচালনার ক্ষেত্রে বেশ ভালোভাবেই কাজ করছে বলে মনে হয়।\nভ্যাকসিন সম্পর্কে একমাত্র যা এখন পর্যন্ত জানা যায়নি, তা হচ্ছে— এটি কতদিন পর্যন্ত শরীরকে রোগপ্রতিরোধে সক্ষম রাখতে পারে। আর, ৬৫ বছরের বেশি বয়স্কদের ক্ষেত্রে কম কার্যকর কি না।\nভারত ও যুক্তরাজ্যের মতো দেশগুলো ভ্যাকসিন কার্যক্রম শুরুর জন্য এর ট্রায়াল শেষ হওয়ার অপেক্ষা করেনি।\nমানুষকে জানানো উচিত যে, প্রথম ডোজ নেওয়ার প্রায় ১২ দিন পর থেকে ভ্যাকসিন কাজ করতে শুরু করে। কিন্তু, দুই ডোজ নিলেও পুরোপুরি নিরাপদ ভাবার কোনো কারণ নেই। সুতরাং, করোনা প্রতিরোধে পরিষ্কার-পরিচ্ছন্নতা বা কোভিড হাইজিন মেনে চলাই নিউ নরমালের অংশ হিসেবে মেনে চলা উচিত।\nড. ওয়াহিদউদ্দিন মাহমুদ, প্রখ্যাত অর্থনীতিবিদ।


বৈশাখের কবিতা, কবিতায় বৈশাখ || মারুফ রায়হান\nপ্রকাশ: ২০১৫-০৪-১৩ ১:৩৩:০৬ পিএম || আপডেট: ২০১৬-০৯-০৫ ৩:০৯:১৭ এএম\nবৈশাখ একান্তই বাংলার ঋতু, আর এই বৈশাখের প্রথম দিনটি সাড়ম্বরে পালিত হয় গোটা বাংলাদেশে নববর্ষ উৎসব হিসেবে। তাই বাংলা কবিতা বিপুল বর্ণবৈভবে বৈশাখকে ধারণ করবে- এতে আর সংশয় কী। বৈশাখেই জন্মগ্রহণ করেছিলেন বাংলার বিশ্বকবি রবীন্দ্রনাথ ঠাকুর; আর তিনিই যখন তাঁর জন্মদিন পঁচিশে বৈশাখকে শব্দরঞ্জিত করে গেছেন তখন বৈশাখী পঙ্‌ক্তি রচনার জন্যে বাংলার আবেগপ্রবণ কবিকুলের প্রেরণার অভাব ঘটে না। কেবল নিজ জন্মক্ষণটিকে কবিতায় বেঁধে রাখার জন্য নয়, রবীন্দ্রনাথকে এই রচনায় স্মরণ করতে হবে আরো একটি উপলক্ষে। সেটি হলো বৈশাখের রূপরসগন্ধ নিয়ে তিনি প্রচুর কবিতা ও গান রচনা করে গেছেন, যেগুলো শতবর্ষ পেরিয়েও বাঙালিকে পড়তে ও গাইতে হচ্ছে।\nবলা অসংগত নয় যে, বৈশাখ নিয়ে যে-লেখাগুলো কালজয়ী হয়েছে, আমার বিবেচনায় তার বেশির ভাগই রবীন্দ্রনাথের অবদান। বৈশাখকে তিনি অবলোকন করেছিলেন একদিকে ‘মোহন ভীষণ বেশে’, অন্যদিকে দেখেছেন ‘অতলের বাণী খুঁজে পাওয়া মৌনী তাপসরূপে’। আমাদের আজকের এই লেখার প্রাসঙ্গিক কবিতা-বিবেচনার কালসীমানার শুরু অবশ্য একাত্তর সাল থেকে, তবু রবীন্দ্রনাথের প্রসঙ্গ এড়ানো যায় না। এক পঙ্‌ক্তিতে নজরুলের নিবেদনকেও সম্মান জানাতে হবে; বৈশাখের স্বকীয় স্বরকে তিনি বাংলা বর্ণ ব্যবহার করে সমধ্বনি সৃষ্টির প্রয়াস পেয়েছেন। বৈশাখের একটি প্রধান অনুষঙ্গ হলো ‘বৈশাখী ঝড়’, সেই ঝড়ের আওয়াজ বাতাসের শনশন, ক্বড় ক্বড় শব্দে শব্দে গেঁথে তোলায় তাঁর মতো কে আর মুন্সিয়ানা দেখিয়েছেন।\nচেনা বৈশাখের ভিন্নতর অবয়ব বাংলা কবিতায় কীভাবে এসেছে, বৈশাখের বৈশিষ্ট্য ধারণ করেও কবিতায় অভিনব কী অনুভূতি সংযুক্ত হয়েছে- তার অনুসন্ধান বরং অধিক গুরুত্বপূর্ণ। শত শত বছর ধরেই বাঙালি কবির কাছে বৈশাখ একটি অনিবার্য প্রসঙ্গ। পঞ্চাশ ও ষাটের দুই প্রধান কবি তাঁদের আত্মপ্রকাশকারী কবিতাগ্রন্থের শিরোনামে স্থান দিয়েছেন বৈশাখের মুকুটকে; সৈয়দ শামসুল হকের কাব্য ‘বৈশাখে রচিত পঙ্‌ক্তিমালা’ এবং মোহাম্মদ রফিকের কবিতার বই ‘বৈশাখী পূর্ণিমা’ বাঙালির চিরায়ত আবেগের সম্মানেই স্থিরীকৃত। নববাংলাদেশ কিংবা নববৈশাখ প্রাপ্তির পূর্বক্ষণে বাঙালির সবচেয়ে গৌরবদীপ্ত কালপর্যায়টি হলো একাত্তর। রক্তে বারুদে মেশানো ওই আশ্চর্য সময়টি সত্যি সত্যি কাগজে কবিতার অক্ষর উৎকীর্ণ হবার মতো ছিল না, যদিও কবির মন ও মননের গভীরে মুক্তির শব্দাবলী গুঞ্জরিত হওয়া খুবই স্বাভাবিক। মার্চের শেষ সপ্তাহে নিরস্ত্র দেশবাসীর ওপর অস্ত্রহাতে ঝাঁপিয়ে পড়েছিল পাকিস্তানী সৈনিকেরা। রক্তের হোলি খেলায় মেতে উঠেছিল তারা। এর কিছুকাল পরেই বাংলায় ফিরেছিল বৈশাখ- দৃঢ়প্রতিজ্ঞ এক রুদ্রঋতু। কালের এই বিবরণ সোজাসাপ্টাভাবে উঠে এসেছে সমুদ্র গুপ্তের একটি কবিতায় :\n‘যুদ্ধের প্রথম মাসে এসেছিল পয়লা বৈশাখ\nমেঘের ডম্বরু ফেলে হাতে হাতে উঠেছিল\nস্বাধীনতা যুদ্ধের বজ্রনিনাদ\nযুদ্ধমুখী পা আর স্বাধীনতা দেখে ফেলা চোখ\nআমাদের জেগে ওঠার\nপ্রথম সাক্ষী ছিল বৈশাখ মেঘ।’\nবাংলার যোদ্ধাকবি দেশজননীর কাছে তখন কী যাচ্ঞা করতে পারে? কয়েকটি চরণ উদ্ধৃত করছি যাতে স্পষ্ট হয়ে ওঠে পূর্বেকার সকল সময়ের কবিদের বৈশাখ বিষয়ক কবিতা থেকে সম্পূর্ণ স্বতন্ত্র স্বরটি। স্বাধীনতার লক্ষ্যে লড়াইয়ের জন্যে বৈশাখ থেকে শক্তি সঞ্চয়ের এই আবেদন সত্যিই অনবদ্য।\nআমি তোর উজাড় ভাঁড়ারে বারুদের গন্ধে বুক ভরে নেব।\nএখন তোর ভীষণ রোগ, গা-য়ে চুলো গনগন করছে;\nআমাকে পুড়িয়ে দিলি মা। নাৎসী হাওয়া তোর\nপিদিমে ফুঁ দিতেই, চপচপ করে ভিজে গেল মুখ\nএত রক্ত কেন রে মা, এত রক্ত কোনোদিন আমি দেখিনি-\n(বৈশাখের রুদ্র জামা/মুস্তফা আনোয়ার)\nবলেছি বৈশাখ একান্তই বাংলার ঋতু, একে ঠিক তন্দুর-গহ্বর-তপ্ত এপ্রিলের সঙ্গে মেলানো যায় না। টি এস এলিয়টের ভাষায় ‘এপ্রিল নিষ্ঠুরতম মাস’, অন্যদিকে বাংলাদেশের বৈশাখ উৎসব-সূচিত দারুণ জঙ্গমদৃপ্ত একটি মাস। যদি বলি বৈশাখকে চিনতে পারার সংকেত কী? তবে নির্দ্বিধায় মিলবে উত্তর- খর রোদ এবং ক্ষিপ্র ঝড়। রোদ আর ঝড়- এদুটি উপাদান ব্যবহার বা প্রয়োগের ভেতর দিয়ে কবির স্বভাবও বিলক্ষণ অনুভব করা যায়। গনগনে রোদ্দুর বা সূর্যরশ্মি কবিতায় কখনো পায় লকলকে জিহ্বার তুলনা, কখনোবা পায় সোনালী অভিধা, কিংবা রুপোর তীরের মহিমা। দেখবার এই আলাদা আলাদা ধরনের কারণেই বাংলার বৈশাখী কবিতা অঙ্গে জড়িয়ে নিয়েছে আকর্ষণীয় অলংকার।\nস্বাধীনতাযুদ্ধ শেষে যে-বালক ধীরে ধীরে হবে সাবালক, সময় তাঁকে পরিণত করবে এক কবিকণ্ঠে, তাঁর সমীপে রোদ কী বারতা নিয়ে আসে?\n‘বৈশাখের খর রৌদ্র ঝিম মারা লাটিমের মতো\nএসেছে প্রাণের মধ্যে স্মৃতির কুলুঙ্গি খুলে দিতে’।\nএকটু অবাকই মানতে হবে যখন সতীর্থ অপর কবি রোদ নয়, বাতাসকে গুরুত্ব দেবেন, বলবেন : ‘আত্মজীবনীর পাতা উড়ে যাচ্ছে বৈশাখের এলোমেলো পাগল বাতাসে’। বাতাস প্রসঙ্গে পরে যাব, তবু এখানে একটু বলে নেয়া যাক। রোমান্টিকতার আঘ্রাণ মিলবে সমবয়সী অপর কবিতার চরণে : ‘পাপড়ির আড়ালে শত রেণু হয়ে ভেসে যাব বৈশাখের নিরুদ্দেশ বাতাসে বাতাসে।’ আবার এর বিপরীতচিত্রও রয়েছে যা পাঠে পাঠকের বিবমিষা জাগতে পারে। কারণ সূর্যকে রক্তমাখা সুগোল টিউমারের সঙ্গে তুলনা দিয়ে সূর্যরশ্মিকে বলা হয়েছে হলুদাভ পুঁজের ফিনকি। দৃষ্টির অভিনবত্ব প্রতিষ্ঠার জন্য কবিতার ন্যায্য দাবী যথাযথভাবে পূরণ না হওয়ায় আবিদ আনোয়ারের নয় পঙ্‌ক্তির কবিতাটি গুরুত্ব বাড়ায়নি। তবে রৌদ্রের কিংবা হাওয়ার কাছে কবির কামনা বা প্রার্থনার বিষয়টিও তাৎপর্যমণ্ডিত। তরুণমনের এমন উচ্চারণ শ্র“তিকে আনন্দ দেয় : ‘বৈশাখের নগ্নখরায় ঝরাপাতাদের বিরহসঙ্গীত’।\nযদিও এখনও কোনো কোনো নবীন কবির অন্তরে সেই রবীন্দ্রনাথের বাণীরই ছায়া প্রবল; একটি উদাহরণ- ‘বৈশাখের খররৌদ্রে অগ্নিস্নানে শুদ্ধ হয়ে উঠুক আমার পুণ্যভূমি’। এ যেন গঙ্গাজল দিয়ে গঙ্গাপূজা। শুরুতে রবীন্দ্রনাথের কথা এমনিতে বলিনি। বিশেষ করে বৈশাখ মৌসুমে বাংলার মানুষের রবীন্দ্রপ্রীতি সম্পর্কে সকল কবির হয়ে মুক্তিযুদ্ধ পরবর্তী প্রজন্মের এক প্রধান কবি যখন জানিয়ে দেন :\nআজ ধ্রুবতারা অস্ত গেল না\nটেকনাফ থেকে তেঁতুলিয়ায়, ঘর থেকে মুখর প্রাঙ্গণে\nআজ সারাদিন বর্ষবরণের যতো উৎসব হবে\nতার সব কটিতে প্রধান\nনক্ষত্রপুরুষ আপনি, রবিঠাকুর\n(আজ বর্ষবরণের যত উৎসব/ শিহাব সরকার)\nবৈশাখী কবিতার অপর অনুষঙ্গ ঝড়ের প্রসঙ্গে অভিমত রাখতে গেলে সত্যপ্রকাশের দায়বোধ থেকে উচ্চারণ করতেই হবে যে, ঝড়ের সৌন্দর্য প্রকাশ আর তার মত্ততার কাছে প্রার্থনা- এই দুইয়ের ভেতর আবর্তিত হয়েছে কবিদের একাত্তর-উত্তর কাব্যভাবনা। সৃজনছন্দ এক্ষেত্রে নতুনত্বের টঙ্কার তোলেনি। রয়েছে কেবল সপ্রতিভতা, কবির জন্যে যা সহজাত ব্যাপার। তবে ব্যাতিক্রমও আছে ক্রমের ব্যত্যয় হিসেবে যথারীতি, যেখানে বজ্রবিদ্যুতের শব্দে ভিড় করতে দেখবো মৎস্যকুমারীদের। একাত্তর-পরবর্তী দু’জন মেধাবী কবির স্মার্ট উচ্চারণ এখানে উৎকীর্ণ করা যাক :\nবৈশাখ, আমার অপরাজিত পূর্বপুরুষের মতো\nতুমিও আমাকে শেখাও তোমার বজ্রের ভাষা\nতোমার হিংস্র রৌদ্রের বর্ণমালা\nতোমার কালবৈশাখীর ঝড়ের ডানার আদর।\n(বৈশাখ/ আবিদ আজাদ)\nঝড়কে নেব, কারণ তারা রাগী\nকারণ তারা উড়িয়ে নেয় ক্ষত\n(হালখাতা/ কামাল চৌধুরী)\nঅবশেষে রইলো কেবল নববর্ষবরণ প্রসঙ্গ, যা বৈশাখের সবচেয়ে গ্ল্যামারাস উপাদান হয়ে উঠেছে কালেকালে। এখন বৈশাখ নিয়ে কবিতা রচিত হওয়ার সময়ে প্রভাব বিস্তারকারী হিসেবে যা সর্বাগ্রে বিবেচিত হতে দেখি। শামসুর রাহমান, আল মাহমুদের কবিতায়ও তার ছায়াপাত ঘটে। হৃদয়ের মোহন আন্দোলনের কথা একজন জানান, মিছিলের মুখ সৃষ্টির দিকে ঘোরানোর কথা বলেন; তো অন্যজন নিজের উদ্দেশেই হাহাকার করে ওঠেন এই বলে যে : ‘কবি যদি গণ্ডার হয়ে যায়, তাহলে ঋতুর আনাগোনা তাকে কে জিজ্ঞেস করে?’ অন্যদিকে রুবী রহমানের বৈশাখী কবিতায় চিরকালীন প্রেমময়ী নারীর অভিমান ঝরে পড়ে এভাবে :\n‘বটমূলে গান শুনতে কেন তুমি ডাকোনি আমাকে?\nতাহলে খোঁপায় কেন ফুল? রাত পাখি কেন? কেন নকটার্ন?\nআমার বুকের মধ্যে ফুলের গন্ধ আছে কিনা\nকেন তুমি শুঁকে দেখলে না!’\nবড় একটি বিদঘুটে বাস্তব বিষয়ও উঠে আসে বৈশাখী কবিতায় প্রাসঙ্গিকভাবে। বাংলা পঞ্জিকার সংস্কার করতে গিয়ে নববর্ষ পালন বাংলাদেশে যেদিন হয়, সেদিন প্রতিবেশি দেশের বাঙালি অধ্যূষিত অঞ্চলে থাকে চৈত্রসংক্রান্তি।\nবৈশাখে বাংলাদেশের একজন প্রবীণ কবির লেখায় পুনরাবৃত্তির প্রকাশ ঘটতে দেখে মনে হয় এর থেকে কি মুক্তি পাবো না? সত্যি বলতে কি, নববর্ষ উপলক্ষে দৈনিকের ক্রোড়পত্র বেরোয়; সেখানে বৈশাখী কবিতার সমাহার ঘটে। কিন্তু প্রতি বছরই একই অনুভূতি ও বক্তব্যের প্রকাশ জানিয়ে দেয় যে, বিষয়ভিত্তিক বা থিমেটিক কবিতা রচনায় আমাদের কবিবৃন্দ চেনা পথে হাঁটতেই স্বস্তি বোধ করেন। কিন্তু বাংলা কবিতার অগ্রসরতার জন্য এই প্রবণতার অবসান বাঞ্ছনীয়।\nবৈশাখ নিয়ে বৈশাখে রচিত হোক, বা অন্য সময়ে, একদিন নিশ্চয়ই আমাদের কবিবৃন্দ রবীন্দ্রপ্রভাব থেকে মুক্ত হবেন। বৈশাখের বহিরঙ্গ থেকে অন্তর-অঙ্গের দিকে অবশ্যই তাঁরা ফিরে তাকাবেন, আর বাংলার বৈশাখী কবিতায়ও নতুন রক্তসঞ্চার ঘটবে- এই আশাবাদ নিয়ে ইতি টানছি এই সামান্য রচনার।


কথা না শোনায় বাথরুমে স্বামীকে গুলি! - বিদেশ\n৮ কার্তিক ১৪২৫ বঙ্গাব্দ, বুধবার ২৪ অক্টোবর ২০১৮, ১:১৭ পূর্বাহ্ণ\nকথা না শোনায় বাথরুমে স্বামীকে গুলি!\nপ্রকাশ: ০৮০৯ ঘণ্টা, শুক্রবার ১২ জানুয়ারি ২০১৮ || সর্বশেষ সম্পাদনা: ১৩৫৮ ঘণ্টা, শুক্রবার ১২ জানুয়ারি ২০১৮\nবলা হয় সংসার জীবনে ঝগড়া হয়নি এমন দম্পতি খুঁজে পাওয়া মুশকিল। কিন্তু ঝগড়া এমন পর্যায়ে পৌঁছায় যে বাথরুমে জরুরি কাজ সরাছিলেন স্বামী আর স্ত্রী রাগে তার তাকে লক্ষ্য করে গুলি চালায়। মার্কিন যুক্তরাষ্ট্রের আরিজোনাতে এ ঘটনা ঘটে।\nপুলিশ সূত্রে জানা যায়, তাদের কাছে এক ব্যক্তি ফোন করে জানায় যে তার স্ত্রী তাকে লক্ষ্য করে গুলি করছে। ফোনে তিনি জানান, বাথরুমে থাকাকালীন আচমকা ঢুকে তার ওপর গুলি চালাতে শুরু করেছে তার স্ত্রী।\nফোন পেয়ে ঘটনাস্থলে পৌঁছে সেই ব্যক্তিকে উদ্ধার করে ও তার স্ত্রীকে আটক করে পুলিশ। সেই ব্যক্তি পুলিশকে জানায়, তার স্ত্রীর সঙ্গে তার গত দু’দিন ধরে ঝগড় চলছিল। ঝগড়া এতটাই বেড়ে যায় যে তার স্ত্রী তার ওপর গুলি চালাতে শুরু করে দেয়।\nশিশুখাদ্যে জীবানু: ‘বেবীকেয়ার’ বাজারজাত বন্ধের নির্দেশ\nঅন্যদিকে সেই নারী গুলি চালানোর যে কারণ জানিয়েছে তা শুনে হতবাক সকলে। তিনি জানান, তার স্বামী কোনও কথা শুনছিল না। তাই বাধ্য হয়ে নিজের কথা শোনানোর জন্য গুলি করেন তিনি।


ড. মো. মোশাররফ উদ্দিন মোল্লা\nকৃষিনির্ভর অর্থনীতির বাংলাদেশের সার্বিক কৃষি ব্যবস্থাপনায় সুশাসন প্রতিষ্ঠা এবং কৃষি উপকরণে ব্যাপক ভর্তুকি ও বিভিন্ন প্রণোদনা দেওয়ার ফলে দেশ ২০১৩ সালের মধ্যেই দানাজাতীয় খাদ্যে স্বয়ংসম্পূর্ণতা অর্জন করেছে। অন্য ফসলসহ শাকসবজি, দুধ, ডিম, পোল্ট্রি ও মৎস্য উৎপাদনেও ধারাবাহিক ক্রমবর্ধমান চিত্র পরিলক্ষিত হয়। দেশের সার্বিক কৃষি উৎপাদন ব্যবস্থাপনার এমন সুসময়েই বিশ্বে আতঙ্ক হিসেবে আবির্ভাব ঘটল কভিড-১৯ নামক করোনাভাইরাস মহামারি। করোনা পরিস্থিতিতে বর্তমান কৃষি উত্পাদন ধারা অব্যাহত রাখতে মাননীয় প্রধানমন্ত্রী প্রথম আনুষ্ঠানিক বৈঠকেই কৃষি সংশ্লিষ্ট সবাইকে নির্দেশনা দিয়েছেন যে ‘খাদ্য উৎপাদন বৃদ্ধির লক্ষ্যে আবাদি কোনো জমি ফেলে না রেখে প্রতি ইঞ্চি জমিতে ফসল ফলাতে হবে।’ জরুরি সহায়তা হিসেবে ভর্তুকি মূল্যে কৃষি যান্ত্রিকীকরণ বাবদ ২০০ কোটি টাকা বরাদ্দ প্রদান করা হয়েছে। এর আওতায় সারা দেশে ধান কাটা সহজতর করতে এক হাজার ৩২২টি কম্বাইন হারভেস্টর ও ৯০৮টি রিপার, ২২টি রাইস ট্রান্সপ্লানটারসহ বিভিন্ন কৃষি যন্ত্রপাতি কৃষকের কাছে পৌঁছে দেওয়া হয়েছে। প্রধানমন্ত্রীর নির্দেশে ৭৫ শতাংশ ভর্তুকিতে হাওর অঞ্চলে কৃষকদের ফসল কাটার যন্ত্রাংশ দেওয়া হয়েছে। বিএডিসিকে কৃষকদের বীজ, চারা, সেচ ইত্যাদি সরবরাহ করার জন্য ১৫০ কোটি টাকা বরাদ্দ দেওয়া হয়েছে। চলতি আউশ মৌসুমে বিএডিসির সেচ চার্জের হার ৫০ শতাংশ হ্রাস করা হয়েছে এবং ছয় হাজার ৫০০ মেট্রিক টন হাইব্রিড ও উফশি জাতের বীজ এরই মধ্যে কৃষকের মাঝে বিতরণ করা হয়েছে। প্রধানমন্ত্রীর ঘোষিত প্রণোদনার বাইরেও কৃষি মন্ত্রণালয় কৃষি পুনর্বাসন, ফসলের নতুন জাত ও প্রযুক্তি সম্প্রসারণের জন্য প্রদর্শনী স্থাপনসহ বিভিন্ন কার্যক্রম গ্রহণ করছে।\nপ্রাণঘাতী করোনাভাইরাস মহামারির কারণে বিশ্ব আজ বিপর্যস্ত। ওয়ার্ল্ড ইকোনমিক (বিশ্ব ব্যাংক) আউটলুকের প্রক্ষেপণ অনুযায়ী কভিড-১৯-এর প্রভাবে বিশ্বে ২০২০ সালে প্রায় পাঁচ কোটি লোক চরম দারিদ্র্যসীমায় অবস্থানকারীদের দলভুক্ত হবে। এর মধ্যে প্রায় ১.৬ কোটি (১৫.৬ মিলিয়ন) লোক দক্ষিণ এশিয়া থেকে অন্তর্ভুক্ত হবে। অসংখ্য মানুষের প্রাণহানি ছাড়াও এই মহামারি বিভিন্ন শ্রেণি-পেশাজীবী মানুষের রুটিরুজির ওপর চরম আঘাত হেনেছে। এ দেশেও লাখ লাখ মানুষ কর্মহীন জীবন যাপন করছে। দেশের অর্থনৈতিক কর্মকাণ্ড এবং উৎপাদন ব্যবস্থাকে আবার সচল করতে এরই মধ্যে এক লাখ এক হাজার ১১৭ কোটি টাকার প্রণোদনা প্যাকেজ ঘোষণা করা হয়েছে। এ বরাদ্দ দেশের মোট জিডিপির ৩.৬ শতাংশ। রপ্তানিমুখী শিল্প, ক্ষুদ্র, মাঝারি ও কুটিরশিল্প, কৃষি, মত্স্যচাষ, হাঁস-মুরগি, পশুপালন খাতসহ ১৮টি অর্থনৈতিক খাতকে এসব প্রণোদনা প্যাকেজের আওতায় আনা হয়েছে। কর্মহীন অসহায় মানুষের জন্য খাদ্য ও নগদ অর্থ সহায়তা বাবদ সরকার এরই মধ্যে এক লাখ ৬২ হাজার ৮৬৭ মেট্রিক টন চাল এবং ৯১ কোটি ৪৭ লাখ ৭২ হাজার টাকা বরাদ্দ প্রদান করেছে।\nকৃষি ও পল্লীঋণ নীতিমালা ও কর্মসূচিতে উল্লিখিত মাননীয় প্রধানমন্ত্রী বর্তমান কৃষির উত্পাদন ধারা অব্যাহত রাখতে ৪ শতাংশ হারে কৃষিঋণ প্রদানের লক্ষ্যে পাঁচ হাজার কোটি টাকা প্রণোদনা হিসেবে বরাদ্দ প্রদান করেন। করোনাভাইরাস প্রাদুর্ভাবের কারণে সার্বিক কৃষি খাতের ক্ষতি কাটিয়ে উঠতে ১৪ হাজার ৫০০ কোটি টাকার কৃষিঋণের সুদহার ৯ শতাংশের স্থলে ৪ শতাংশ পুনর্নির্ধারণ করেন। বাংলাদেশ ব্যাংকের কৃষি ও পল্লীঋণ নীতিমালা অনুযায়ী ব্যাংকগুলোর মোট লক্ষ্যমাত্রার ন্যূনতম ৬০ শতাংশ শস্য ও ফসল খাতে ঋণ বিতরণের নির্দেশনা রয়েছে। অন্যদিকে মৎস্য ও প্রাণিসম্পদ খাতের প্রতিটিতে লক্ষ্যমাত্রার ন্যূনতম ১০ শতাংশ ঋণ বিতরণের নির্দেশনা আছে। বাংলাদেশ ব্যাংকের সার্কুলারে করোনাভাইরাস প্রাদুর্ভাবের কারণে সৃষ্ট সংকট মোকাবেলায় কৃষকের অনুকূলে প্রণোদনা সুবিধারই আওতায় শস্য ও ফসল খাতে ৪ শতাংশ রেয়াতি সুদহারি কৃষিঋণ প্রদানের নির্দেশনা দেওয়া হয়। যদিও এর আগে আমদানি বিকল্প ফসলগুলো, যেমন—ডাল, তৈলবীজ, মসলাজাতীয় ফসল ও ভুট্টা শুধু দুগ্ধ উৎপাদন ও কৃত্রিম প্রজনন খাতে সুদহার সর্বোচ্চ ৪ শতাংশ নির্ধারিত ছিল। এবার নতুন যুক্ত হলো ধান, গমসহ সব দানাশস্য, অর্থকরী ফসল, শাকসবজি ও কন্দাল ফসল। অন্যদিকে শুধু দুগ্ধ উত্পাদন ও কৃত্রিম প্রজনন খাতে সুদহার সর্বোচ্চ ৪ শতাংশ নির্ধারিত আছে। কিন্তু মত্স্য, পোল্ট্রি ও গবাদি পশু উত্পাদনকারী কৃষকদের এই সুবিধার আওতায় আনা হয়নি।\nকভিড-১৯ মহামারি পূর্ববর্তী সময়ে এ দেশের কৃষি উত্পাদন ব্যবস্থাপনা এমন একটি স্থিতিশীল পর্যায়ে পৌঁছে ছিল যে খাদ্য সংকট নামক পরিস্থিতি সৃষ্টির বিষয়টি প্রণিধানযোগ্য ছিল না। কিন্তু বর্তমান বিশ্ব পরিস্থিতিতে দীর্ঘমেয়াদি সংকট মোকাবেলার জন্য সার্বিক কৃষির উত্পাদন ব্যবস্থপনাকে সুচারুভাবে ঢেলে সাজানোর প্রয়োজনীয়তা দেখা দিয়েছে। প্রায় ১.৫ কোটি কৃষি পরিবারের খামার (farm) ও অখামার (bon-farm) কার্যক্রমের মাধ্যমে আয় বৃদ্ধি করে সার্বিক কৃষি ও গ্রামীণ অর্থনীতিকে সচল রাখতে হবে।\nক্রমহ্রাসমান কৃষিজমির আয়তন যেহেতু উল্লেখযোগ্যভাবে বৃদ্ধি সম্ভব নয়, সেহেতু প্রতি ইঞ্চি আবাদি জমি চাষের আওতায় আনার নির্দেশনা বাস্তবায়নে কৃষিমন্ত্রী নিরলস প্রচেষ্টা চালিয়ে যাচ্ছেন। তাই প্রথমেই দেশে বিদ্যমান ২.২৩ লাখ হেক্টর আবাদযোগ্য পতিত জমিতে ফসল চাষের উদ্যোগ নিতে হবে। পাশাপাশি দেশের নিট ফসলি জমির প্রায় ২৮ শতাংশ একফসলি জমি, যাকে দুই এবং সম্ভব হলে তিনফসলি জমিতে রূপান্তরের উদ্যোগ নিতে হবে। ফসলের নিবিড়তাকে বাড়াতে হবে কমপক্ষে ২০০ শতাংশ, যা বর্তমানে ১৯৪ শতাংশ। এ ক্ষেত্রে সমন্বিত খামার পদ্ধতি গবেষণা ও উন্নয়ন কর্মসূচিকে বিশেষ গুরুত্ব দিয়ে ব্যাপকভাবে সম্প্রসারণ করতে হবে। ফলন ফারাক (yield gap) কমানোর লক্ষ্যে ডিএইর অধীনে চুক্তিবদ্ধ কৃষকের সংখ্যা উল্লেখযোগ্য বৃদ্ধির মাধ্যমে ফসলের উন্নত জাত ও আধুনিক প্রযুক্তির মাঠ প্রদর্শনী স্থাপন করতে হবে। বৈদেশিক বাজার বিবেচনায় স্বাস্থ্যসম্মত উপায়ে উচ্চমূল্য ফসল উত্পাদনে গুরুত্ব দিতে হবে। আমদানিনির্ভর নিত্যপ্রয়োজনীয় ভোগ্যপণ্য, যেমন—গম, ডাল, তেল, মসলাজাতীয় ফসলের উত্পাদন দ্বিগুণ বৃদ্ধির উদ্যোগ নিতে হবে। শহর ও উপশহরের জনগণকে ছাদকৃষিতে উদ্বুদ্ধ করতে হবে।\nবাণিজ্যিক কৃষি ব্যবস্থাপনায় যান্ত্রিকীকরণ কর্মসূচির সফল প্রয়োগ সম্ভব হলে কৃষকের একক প্রতি উত্পাদন খরচ হ্রাস পাবে। গবেষণায় দেখা যায়, যেকোনো ফসলের মোট উত্পাদন খরচের ৫০ থেকে ৬০ শতাংশ খরচ হয় শ্রমিক খাতে। তাই চলমান কৃষি যান্ত্রিকীকরণ কর্মসূচিতে ট্রান্সপ্লান্টার, কম্বাইন হারভেস্টর ও রিপারের ব্যবহার বৃদ্ধির কর্মসূচিকে দ্রুত দেশব্যাপী সম্প্রসারণের উদ্যোগ নিতে হবে। ফলস্বরূপ ফসলের উৎপাদন ব্যয় হ্রাস পাবে এবং কৃষক তার উৎপাদিত পণ্য বিক্রি করে বেশি লাভবান হবে। শুধু এই করোনাকালেই নয়, পরবর্তী বছরগুলোতেও সব শস্য ও ফসল উৎপাদনে কৃষিঋণের সুদ হার সর্বোচ্চ ৪ শতাংশ করা উচিত। মত্স্য চাষ ও গবাদি পশু পালনে (বিশেষ করে গরু মোটাতাজাকরণ) বর্তমান ৯ শতাংশ সুদহার হ্রাস করে ৪ শতাংশ পুনর্নির্ধারণ করে সমতা আনয়ন অপরিহার্য। এতে করে দীর্ঘমেয়াদি খাদ্য ও পুষ্টি নিরাপত্তা নিশ্চিতকরণ সম্ভব হবে বলে আমি মনে করি।\nউল্লেখ্য, বেশির ভাগ ভোগ্যপণ্য আমদানিনির্ভর বাংলাদেশের ক্রমবর্ধমান জনগোষ্ঠীর খাদ্য ও পুষ্টি নিরাপত্তা নিশ্চিতকরণে কৃষি উত্পাদন বৃদ্ধির কোনো বিকল্প নেই। কাজ হারানো গ্রামীণ জনগোষ্ঠীর কর্মসংস্থানের লক্ষ্যে অখামার কার্যক্রমের পরিসর বৃদ্ধির সহায়ক কর্মসূচির সফল বাস্তবায়ন আবশ্যক। আর এ সব কিছুর জন্য প্রয়োজন কৃষির সব দপ্তর/অধিদপ্তর/বিভাগের সক্ষমতা বৃদ্ধিসহ গৃহীত কার্যক্রমের সুষ্ঠু সমন্বয় সাধন। বিশেষ করে কৃষি গবেষণা ও কৃষি সম্প্রারণের সক্ষমতা বৃদ্ধির মাধ্যমে কার্যকর সমন্বয়ের বিষয়টি সবার আগে প্রাধান্য দিতে হবে। তবেই সরকারের পক্ষে আগামী দিনের চ্যালেঞ্জ মোকাবেলা সহজতর হবে।\nলেখক : সদস্য পরিচালক (কৃষি অর্থনীতি ও গ্রামীণ সমাজবিজ্ঞান), বাংলাদেশ কৃষি গবেষণা কাউন্সিল\nস্বাস্থ্যবিধি মেনে যেভাবে কোরবানি করব


‘আয়শা খানম জীবনের শেষদিন পর্যন্ত সাম্য প্রতিষ্ঠায় কাজ করে গেছেন’\n১৭ জানুয়ারি ২০২১, ২২:৪২:১২ | অনলাইন সংস্করণ\nনারী আন্দোলন ও মানবাধিকার আন্দোলনের অগ্রণী নেত্রী এবং বাংলাদেশ মহিলা পরিষদের সভাপতি আয়শা খানমের স্মৃতির প্রতি শ্রদ্ধা জানিয়ে রোববার মহিলা পরিষদের কেন্দ্রীয় কমিটির উদ্যোগে অনলাইনে স্মরণসভা অনুষ্ঠিত হয়।\nএতে সভাপতিত্ব করেন সংগঠনের ভারপ্রাপ্ত সভাপতি ডা. ফওজিয়া মোসলেম। স্বাগত বক্তব্য রাখেন যুগ্ম সাধারণ সম্পাদক সীমা মোসলেম।\nস্মৃতিচারণ করেন চ্যানেল আইয়ের বিশেষ সংবাদদাতা জান্নাতুল বাকিয়া কেকা, সংগঠনের পাঠচক্রের সদস্য হালিমা তুস সাদিয়া, দৈনিক ভোরের কাগজের সিনিয়র রিপোর্টার সেবিকা দেবনাথ, মেন এন্ড বয়েজ এনগেজমেন্টের জেন্ডার বিশেষজ্ঞ হাবিবুর রহমান, হ্যান্ডিক্যাপ ইন্টারন্যাশন্যালের প্রকল্প কর্মকর্তা নাজমা আরা বেগম পপি, দৈনিক যুগান্তরের রীতা ভৌমিক, চলচ্চিত্র নির্মাতা জান্নাতুল ফেরদৌস আইভি, ডিবিসি নিউজের সিনিয়র স্টাফ রিপোর্টার ইশরাত জাহান উর্মি, অবস এন্ড গাইনোকোলজি সোসাইটি অব বাংলাদেশের সভাপতি সামিনা চৌধুরী, নারীপক্ষের সদস্য অ্যাডভোকেট কামরুন নাহার, সেভ দ্য চিলড্রেনের জেন্ডার অ্যাডভাইজার উম্মে সালমা বেগম, মানুষের জন্য ফাউন্ডেশনের প্রোগ্রাম কো-অর্ডিনেটর অর্পিতা দাশ, বাংলাদেশ নারী প্রগতি সংঘের ডেপুটি ডিরেক্টর শাহানাজ সুমী, আমরাই পারি পারিবারিক নির্যাতন প্রতিরোধ জোটের নির্বাহী সমন্বয়ক জিনাত আরা হক, ব্লাস্টের অ্যাডভোকেসি ও কমিউনিকেশন বিভাগের ডেপুটি ডিরেক্টর মাহবুবা আক্তার, জাহাঙ্গীরনগর বিশ্ববিদ্যালয়ের অধ্যাপক শরমিন্দ নিলোর্মী।\nস্বাগত বক্তব্যে সীমা মোসলেম বলেন, আয়শা খানমের জীবনের যে জীবনের বহমানতা দেখি তাতে দেখি জীবনের শেষদিন পর্যন্ত সমাজের সর্বত্র সাম্য ও মৈত্রী প্রতিষ্ঠার লক্ষ্যে কাজ করে গেছেন। তিনি নারীর মানাবাধিকার প্রতিষ্ঠার লক্ষ্যে নারী আন্দোলন, অসাম্প্রদায়িকতা এবং প্রগতিশীলতার আন্দোলনে গোটা জীবন উৎসর্গ করে গেছেন।\nসভায় বক্তারা আয়শা খানমের প্রতি শ্রদ্ধা জানিয়ে বলেন, তিনি ছিলেন অনেক বড় মাপের একজন নারী নেত্রী। তার যোগাযোগ তৃণমূল থেকে আন্তর্জাতিক অঙ্গন পর্যন্ত। একজন মুক্তিযোদ্ধা ও প্রগতিশীল ব্যক্তিত্ব ছিলেন আয়শা খানম।\nতারা আরো বলেন, নারীদের অগ্রযাত্রায় মহিলা পরিষদের ভূমিকা যেমন শেষ করা যাবে না, তেমনি আয়শা খানমের অবদানের কথাও ভুলতে পারব না।\nবাংলাদেশ মহিলা পরিষদের ভারপ্রাপ্ত সভাপতি ডা. ফওজিয়া মোসলেম বলেন, সবার সাথে কাজ করা, কৌশলী হয়ে কাজ চালিয়ে যাওয়ার ক্ষেত্রেও তিনি অত্যন্ত দক্ষ ও দূরদর্শী ছিলেন। সাম্প্রদায়িকতার সাথে আপোষহীন থেকে তিনি সবসময় কাজ করেছেন। একজন আয়শা খানম হয়তো তৈরি হবে না, তবে নারী আন্দোলনের কাজ চলতে থাকবে তার দেখিয়ে যাওয়া পথ অনুসরণ করে।\nসভার শুরুতে প্রয়াত সভাপতি আয়শা খানমের প্রতি শ্রদ্ধা জানিয়ে এবং শিক্ষা ও সংস্কৃতি বিষয়ক সম্পাদক বুলা ওসমানের মৃত্যুতে তার প্রতি শ্রদ্ধা জানিয়ে এক মিনিট নীরবতা পালন করা হয়।\nসভা সঞ্চালনা করেন সংগঠনের আইনজীবী দিপ্তী রানী সিকদার।\n১৭ জানুয়ারি ২০২১, ১০:৪২ পিএম | অনলাইন সংস্করণ


প্লিজ তুহীন ভাই! – টেক শহর\nপ্লিজ তুহীন ভাই!\nপ্রকাশঃ ৪:৫৩ অপরাহ্ন, অক্টোবর ৭, ২০১৭ - সর্বশেষ সম্পাদনাঃ ৬:১৯ অপরাহ্ন, অক্টোবর ৭, ২০১৭\nটেক শহর কনটেন্ট কাউন্সিলর : প্লিজ তুহীন ভাই!\nশিরোনামহীন মানেই তো আপনার গলা। প্লিজ! বাংলাদেশের শ্রোতারা এমনিতেই অনেকটা এতিম অবস্থার মধ্যে আছে। এখন আপনিও যদি এভাবে চলে যান তাহলে আমরা আরো এতিম হয়ে যাব!!\nএটি সোবহান আহমেদ নামের এক ভক্তের আকুল আকুতি। তার এই আকুতি দেশের অন্যতম জনপ্রিয় ব্র্যান্ড শিরোনামহীনের প্রধান ভোকালিস্ট তানযীর তুহীনের কাছে।\nতানযীর তুহীন গতকাল শুক্রবার তার ফেইসবুক পেইজে একটি পোস্ট দেন। আমি তানযীর তুহীন, ব্যক্তিগত কারণে শিরোনামহীন ছাড়ছি….কিন্তু গান নয়।\nতার এমন ঘোষণার পর থেকেই সামাজিক যোগাযোগ মাধ্যমে হাজারো ভক্ত শিরোনামহীনে তার না থাকতে চাওয়ার সিদ্ধান্তকে যেনো মানতেই পারছেন না। পোস্ট আর তানযীর তুহীনের দেওয়ার পোস্টে হাজার কমেন্টে তাকে সেখানে থাকার অুনরোধ জানাচ্ছেন।\nশুক্রবার রাত ৯টা ৪৭ মিনিটে নিজের ফেইসবুক পেইজে ওই পোস্ট দিয়ে শিরোনামহীন ছাড়ার ঘোষণা দেন। তবে তিনি যে গান ছাড়াছেন না এটাও জানান।\nকিন্তু তার ভক্তরা তারপর থেকেই তার এমন সিদ্ধান্তকে যেন মেনে নিতেই পারছেন না।\nআনোয়ার পাঠান নামে একজন লিখেছেন, তানযীর ভাই আপনাকে ছাড়া শিরোনামহীন যে আসলেই নামহীন হয়ে পড়বে। আর আপনাকে ছাড়া আমরা শিরোনামহীনকে কিভাবে কল্পনা করবো?\nএর আগে গত ২৬ সেপ্টেম্বর একটি পোস্টে তানযীর তুহীন লিখেছিলেন, ভাল আছি।\nভালবাসার শিরোনামহীন মানুষগুলো থেকে দূরে কোথাও যাচ্ছি না। অনেক গান গাওয়া বাকী। সবার কাছে কৃতজ্ঞতা।\nকিন্তু তার ঠিক ১০ দিনের মাথায় কেন তার এমন সিদ্ধান্ত এ নিয়ে ভক্তরা সামাজিক মাধ্যমটি তোলপাড় করছেন।\nতাহমিমো তানজারী নামের এক ভক্ত লিখেছেন, পড়ন্ত বিকেলে মন ভালো থাকুক আর খারাপ আপনার সেই ‘পড়ন্ত বিকেল ক্যাফেটেরিয়া’ গানটি না শুনলে যেন দমবন্ধ লাগে। কিন্তু আপনি শিরোনামহীনে না থাকলে সেই সুর আর সেই বাদ্যযন্ত্রের সুমধুর সুর যে ভিন্ন লাগবে। তখন কিভাবে মেনে নেবো শিরোনামহীন ছাড়া তুহীন, আর তুহীন ছাড়া শিরোনামহীনকে?


মাস্ক কি শ্বাসকষ্ট বাড়ায়?\nপ্রকাশিত: ০৪:৫৭ পিএম, ০৪ অক্টোবর ২০২০ আপডেট: ০৫:০৯ পিএম, ০৪ অক্টোবর ২০২০\nকরোনাকালে সবাই মাস্ক পরছেন। সম্প্রতি মাস্ক নিয়ে বিভিন্ন গবেষণা হচ্ছে। এবার মাস্ক নিয়ে নতুন এক সমীক্ষার ফলাফল প্রকাশিত হয়েছে। জেনে নিন সে সমীক্ষা কী বলছে।\nকরোনা ভাইরাস থেকে বাঁচতে মাস্ক পরতে হবে, সেটা এত দিনে সবাই জেনে গিয়েছি। তবে মাস্কের গ্রহণযোগ্যতা নিয়েও উঠছে প্রশ্ন। অনেক গবেষক, চিকিৎসক বলেছিলেন- টানা মাস্ক পরে থাকলে মাস্কের মধ্যে কার্বন ডাই অক্সাইড জমে এবং প্রশ্বাসের সময় আমরা সেটিই নিয়ে ফেলি, যা শরীরের জন্য অত্যন্ত ক্ষতিকারক। তবে সম্প্রতি এই তত্ত্ব নাকচ করে দিল এক সমীক্ষা।\nবেশ কিছুদিন ধরে একটি ধারণা ছড়িয়ে পড়ছিল, তা অনেকটা এই রকম- কোনো কোনো ক্ষেত্রে মাস্কও বিপজ্জনক হয়ে উঠতে পারে। মাস্ক পরে থাকলে না কি আসলে বিষাক্ত বায়ু গ্রহণ করি আমরা। এই ধারণা কতটা ভুল, তা প্রমাণ করার জন্যই গবেষণা করছিলেন মায়ামি বিশ্ববিদ্যালয়ের এক দল চিকিৎসক।\nতবে হ্যাঁ, মাস্ক মুখে দিয়ে শরীরচর্চা, সকালের ভ্রমণ বা জগিং করলে শরীর পর্যাপ্ত অক্সিজেন গ্রহণ করতে পারবে না। এ অবস্থায় অক্সিজেন কমে গিয়ে উল্টে তা স্বাস্থ্যের পক্ষে বিপজ্জনক হতে পারে! তাই এই সময়টায় শুধু মাস্ক না পরাটাই শ্রেয় বলে জানিয়েছে বিশ্ব স্বাস্থ্য সংস্থা।\nআমেরিকান থোরাসিক সোসাইটির জার্নালে প্রকাশিত গবেষণা স্বীকার করে নিচ্ছে ক্রনিক অবস্ট্রাক্টিভ পালমোনারি ডিজঅর্ডার বা সিওপিডি থাকলে মাস্ক পরাকালীন শ্বাস নিতে কষ্ট হতে পারে, অল্পতেই ক্লান্ত লাগতে পারে। তবে মায়ামি বিশ্ববিদ্যালয়ের অধ্যাপক মিশেল ক্যাম্পোস জানালেন, ফুসফুসের সমস্যা রয়েছে এমন রোগীর ক্ষেত্রেও শ্বাস নেওয়ার সমস্যা প্রায় নগণ্য। সুস্থ মানুষেরও শ্বাসকষ্ট হলে সেটা আসলে ডিসঅ্যাপনিয়া। তার সঙ্গে কার্বন ডাই অক্সাইডের বেড়ে যাওয়ার কোনই সম্পর্ক নেই।\nমুখের সঙ্গে সেঁটে থাকা মাস্কে শ্বাসকষ্ট হতে পারে। সে ক্ষেত্রে অন্য কারও সংস্পর্শে না এসে একটুক্ষণ নিরাপদ দূরত্ব বজায় রেখে মাস্ক খুলে রাখার দাওয়াই দিচ্ছেন চিকিৎসকেরাই। তবে জনসমক্ষে এলে মাস্ক পরা নিতান্তই জরুরি। সার্জিক্যাল মাস্ক না থাকলে দুটি স্তর বিশিষ্ট কাপড়ের মাস্ক পরার পরামর্শ দিচ্ছেন মার্কিন যুক্তরাষ্ট্রের ডিজিস কন্ট্রোল অ্যান্ড প্রিভেনশন।\nফুসফুসের সমস্যা আছে, এমন রোগীর কোভিড সংক্রমণ হলে জীবনের ঝুঁকি যে কয়েক গুণে বেড়ে যায় তা বলেই দিয়েছেন চিকিৎসকেরা। মিয়ামি বিশ্ববিদ্যালয়ের সমীক্ষায় জানানো হয়েছে এটাও যে তাঁদের সমীক্ষার আকার খুব বড় নয়, নমুনা সংগ্রহ করা হয়েছে অল্পসংখ্যক মানুষের দেহ থেকে। তবে মাস্ক পরলে যে অনেকেরই অসুবিধা হচ্ছে, তা থেকে খুব বড় কোনো ঝুঁকি নেই। বরং মাস্ক না পরলে কোভিড সংক্রমণের ঝুঁকি অনেক গুণে বেশি, জানিয়েছেন ক্যাম্পোস।


শ্বাসকষ্টে ভোগেন রাজধানীর অর্ধেক ট্রাফিক পুলিশ\nরাজধানীতে কর্তব্যরত ট্রাফিক পুলিশের অর্ধেকেই ভুগছেন শ্বাসকষ্ট ও শ্রবণ সমস্যায়। শারীরিক সমস্যার পাশাপাশি তারা থাকেন ভয়াবহ মানসিক চাপেও। কেন্দ্রীয় পুলিশ হাসপাতাল জানিয়েছে এ তথ্য। যোগাযোগ বিশেষজ্ঞরা বলছেন, ট্রাফিক ব্যবস্থাকে আধুনিক করতে পারলেই মুক্তি পাবে সড়কের দায়িত্বে থাকা এসব মানুষ। আর শব্দদূষণ থেকে বাঁচতে ইয়ারপ্লাগ ব্যবহারের পরামর্শ দিয়েছেন চিকিৎসকরা।\nরাতে ঘুমের মধ্যে হঠাৎ জেগে ওঠা, ঘরের ভেতর উচ্চশব্দে কথা বলা ও কানে কম শোনাসহ নানা রোগে ভুগছেন রাজধানীর এবং দেশের বিভিন্ন অঞ্চলে কর্তব্যরত বেশির ভাগ ট্রাফিক পুলিশ। শুধু রাজধানীতেই প্রায় সাড়ে তিন হাজার ট্রাফিক সদস্য রয়েছেন সড়কে শৃঙ্খলার দায়িত্বে। রোদ-বৃষ্টি কিংবা ঝড়ে রাস্তায় দায়িত্ব পালন করতে হয় তাদের। বিশেষ করে ঢাকার ধূলিদূষণ আর অতিরিক্ত শব্দদূষণের সবচেয়ে বেশি শিকার ট্রাফিক বিভাগের দায়িত্বে থাকা পুলিশ সদস্যরা।\nএকজন ট্রাফিক পুলিশ জানান, ট্রাফিক নিয়ন্ত্রণ করতে গিয়ে আমরা হৃদযন্ত্র ও শ্রবণসহ নানা শারীরিক সমস্যায় পড়ি। রাজারবাগ কেন্দ্রীয় পুলিশ হাসপাতালের তথ্য অনুযায়ী, প্রতিদিন শ্বাসকষ্ট, শ্রবণশক্তি লোপ ও হৃদরোগজনিত সমস্যা নিয়ে আসেন প্রায় দেড়শতাধিক ট্রাফিক পুলিশ।\nকেন্দ্রীয় পুলিশ হাসপাতালের মেডিকেল অফিসার ডা. ফারহানা ইসলাম শান্তা জানান, যারা সমস্যা নিয়ে আসেন তাদের সংখ্যা ১০০ থেকে ১৫০ এর মতো থাকে প্রতিদিন। সপ্তাহে এই সংখ্যা ৫০০ ছাড়িয়ে যায়। স্বাস্থ্য বিশেষজ্ঞরা বলছেন, বেশির ভাগ ট্রাফিক পুলিশই শ্রবণশক্তি ও হৃদরোগের ঝুঁকির পাশাপাশি মানসিক সমস্যায় ভুগছেন।\nনাক-কান-গলা রোগ বিশেষজ্ঞ ডা. সাহমুদুল হাসান বলেন, যারা ট্রাফিক বিভাগে কাজ করে তারা উচ্চরক্তচাপসহ ডায়াবেটিস রোগে ভোগেন। রাতের বেলায় যখন বাসায় যান ঘুম কম হয়। যখন তারা ডিউটিতে থাকেন তখন ইয়ার মাফলার পড়ার মাধ্যমে এ সমস্যার প্রতিরোধ করা যেতে পারে। যোগাযোগ বিশেষজ্ঞরা বলেন, দেশে ট্রাফিক বিভাগকে প্রযুক্তিগত উন্নয়ন করা সময়ের দাবি। নইলে ঝুঁকিতে থাকবে ট্রাফিক পুলিশ।\nবুয়েটের সহকারী অধ্যাপক সাইফুন নেওয়াজ বলেন, বাইরের দেশে ট্রাফিক পুলিশকে টিশার্ট পরে ডিউটি পালন করতে দেখা যায়। আমাদের দেশেও পোশাকের কিছুটা ফ্লেক্সিবিলিটি আনা যায়। এছাড়া তাদের কিছু ডিভাইস দিতে পারি, যার মাধ্যমে গাড়ির কাগজপত্র ঠিক আছে কিনা দেখতে পারবেন।


সাঁতারুদের শাস্তির প্রতিবাদে চাকরি ছাড়লেন কোচ | 829594 | কালের কণ্ঠ | kalerkantho\nশাস্তির তোপ সইতে না পেরে এক জুনিয়র নারী সাঁতারু অজ্ঞান হয়ে মাটিতে লুটিয়ে পড়লে তিনি সিদ্ধান্ত নিয়ে নেন। এখানে আর নয়! দুর্ঘটনার দিনই অর্থাৎ পরশু সন্ধ্যায় ঢাকা ছেড়ে জাপানে ফিরে গেছেন বাংলাদেশের জাপানি সাঁতার কোচ তাকিও ইনোকি।\nক্রীড়া প্রতিবেদক : সাঁতারুদের শারীরিক শাস্তি দেওয়া হচ্ছে, এটা দেখেই তিনি হতবাক। এরপর শাস্তির তোপ সইতে না পেরে এক জুনিয়র নারী সাঁতারু অজ্ঞান হয়ে মাটিতে লুটিয়ে পড়লে তিনি সিদ্ধান্ত নিয়ে নেন। এখানে আর নয়! দুর্ঘটনার দিনই অর্থাৎ পরশু সন্ধ্যায় ঢাকা ছেড়ে জাপানে ফিরে গেছেন বাংলাদেশের জাপানি সাঁতার কোচ তাকিও ইনোকি।\nমিরপুরে জাতীয় সাঁতার কমপ্লেক্সে ট্রেনিং চলছিল দুটি দলের। একদিকে জাতীয় দলের, যারা এসএ গেমসে যাবে, অন্যদিকে প্রতিভা অন্বেষণে পাওয়া খুদে সাঁতারুদের। তাকিও ইনোকি ছিলেন জাতীয় দলের দায়িত্বে, তবে দুই দল একই সময়ে ট্রেনিং করত। তাই গত রবিবার ইনোকির চোখে পড়ে যায় অঘটনটি, ‘মোবাইল রাখার নিয়ম ভঙ্গ করেছে বলে শাস্তি দেওয়া হচ্ছে কয়েকজন জুনিয়র সাঁতারুকে। কড়া রোদের মধ্যে তাদের ব্যাঙ লাফ দিতে হচ্ছে। গড়াগড়ি দিচ্ছে মাটিতে। এই করতে গিয়ে হঠাৎ এক সাঁতারু অজ্ঞান হয়ে মাটিতে লুটিয়ে পড়ে। এটা আমাকে খুবই বিস্মিত করেছে।’ ঘটনার খানিকটা দূরে দাঁড়িয়ে তিনি দেখছিলেন। অজ্ঞান হয়ে পড়া নারী সাঁতারুর নাম মিম। মেয়েটিকে সুস্থ করে তুলতে স্থানীয় কোচদের সাহায্যের অনুরোধ করে ইনোকি আরেক দফা বিস্মিত হয়েছেন, ‘জাতীয় দলের সঙ্গে থাকা আমার সহকারী কোচদের বলেছিলাম, মেয়েটিকে গিয়ে দেখতে। এ কথা শুনে তাঁরা হাসছিলেন এবং বলছিলেন, মেয়েটা অভিনয় করছে। তাঁরা বলছিলেন, এটা বাংলাদেশি স্টাইল। পরে তাঁরা অবশ্য রোদ থেকে ছায়ায় নিয়ে আসেন তাকে। বরফ ও অ্যাম্বুল্যান্সের কথা বললেও তাঁদের নাকি বরফ নেই, এমনকি ঢাকায় অ্যাম্বুল্যান্সের ফোন নম্বরও নেই।’ এভাবেই পরশু সকাল ১১টায় ঘটা অঘটনটি ব্যাখ্যা করেছেন সামাজিক যোগাযোগ মাধ্যমে।\nপরে গাড়ি করে স্থানীয় এক হাসপাতালে তাকে নেওয়া হলে জ্ঞান ফিরে আসে। ঘটনাটা বাংলাদেশের জাপানি কোচকে হতবাক করলেও স্থানীয় কোচদের জন্য হাসি-ঠাট্টার ব্যাপার! জাতীয় দলের সহকারী কোচ গোলাম মোস্তফাও এটাকে গুরুত্ব দিতে চান না, ‘এটা এমন কিছু নয়। জাপানি কোচের হুট করে পদত্যাগ করে চলে যাওয়াটা উচিত হয়নি।’ এটা আসলে দৃষ্টিভঙ্গিগত পার্থক্য। অজ্ঞান হওয়া মানুষকে নিয়ে স্থানীয় কোচদের হাসাহাসির অসীম ক্ষমতা আছে, যা কিনা অন্যরা কল্পনাও করতে পারেন না। ইনোকির কাছে এটা অন্য এক গ্রহ। তাৎক্ষণিকভাবে তিনি পদত্যাগ করে পরশু সন্ধ্যায় জাপানের বিমান ধরেছেন। এরপর সামাজিক যোগাযোগ মাধ্যমে নিজের অবস্থান পরিষ্কার করেছেন, “সাঁতারুদের যেকোনো শারীরিক শাস্তি, লাঞ্ছনা এবং নাজেহালের ইস্যুতে আমার ‘জিরো টলারেন্স’। যারা এসব করে সেরকম ফেডারেশন কিংবা দলের সঙ্গে আমি নিজেকে সম্পৃক্ত রাখতেই চাই না।” পাশাপাশি হুঁশিয়ারি উচ্চারণ করেছেন, ‘বাংলাদেশের এসব অঘটন ফিনাকে জানানো আমার দায়িত্ব।’ সাঁতারুদের এই শারীরিক শাস্তির বিষয়টি তিনি নিয়ে যাবেন বিশ্ব সাঁতার সংস্থার টেবিলে!\nতবে এই শাস্তির সঙ্গে প্রত্যক্ষভাবে জড়িত প্রতিভা অন্বেষণের চার কোচ। নেতৃত্বে মাহবুবুর রহমান, তাঁর সহকারী আব্দুল হামিদ রিপন, কারার ছামেদুল ও শাহজাহান আলী রনি। তাঁরাই শুরু করেন শাস্তি-লাঞ্ছনার রেওয়াজ। গতকাল তিনজনের ফোন বন্ধ পাওয়া গেলেও প্রধান কোচ মাহবুবুর রহমানের ফোন বেজেছে, বারবার ফোনের পরও তিনি ধরেননি। অবশ্য তাদের শাস্তির পক্ষে সাফাই গাওয়ার চেষ্টা করেছেন সাঁতার ফেডারেশনের সাধারণ সম্পাদক এম বি সাইফ, ‘ক্যাম্পে সাঁতারুদের মোবাইল রাখা নিষেধ। তাদের বৃহস্পতিবার রাতে মোবাইল দেওয়া হয় এবং শুক্রবার রাতে নিয়ে নেওয়া হয়। মোবাইল থাকলে রাতে ঘুমে ব্যাঘাত ঘটে। কিন্তু কয়েকজন চুরি করে মোবাইল রেখেছিল, ধরা পড়ায় তাদের সামান্য শাস্তি দেওয়া হয়।’ সামান্য শাস্তিতেই অজ্ঞান হয়ে পড়ে মিম! তবে দুই মাসের মাথায় কোচের চলে যাওয়াটা সম্পাদক মানতে পারছেন না, ‘এরপর আমি তাঁর সঙ্গে কথা বলার অনেক চেষ্টা করেছি। কিন্তু কোচ আমার সঙ্গে কোনো কথা না বলেই গতকাল বিকেল ৫টায় বিমান ওঠে চলে গেছেন। তাঁর অভিযোগ নিয়ে আমরা কথা বলতে পারতাম। তিনি কাজের বেলায় খুব আন্তরিক ছিলেন। তিনি চলে গিয়ে আমাদের অথৈ সাগরে ভাসিয়ে গেলেন। এসএ গেমসের প্র্যাকটিসের কী হবে, আমি জানি না। আমি খুব বিব্রত এবং দুশ্চিন্তাগ্রস্ত।’ এ ঘটনার তদন্তে লে. কমান্ডার মাহাদিকে প্রধান করে ফেডারেশন পাঁচ সদস্যের একটি তদন্ত কমিটি গঠন করেছে। তারা রিপোর্ট দেবেন পাঁচ কার্যদিবসের মধ্যে।


এপ্রিল 22, 2019 বাইনারি বিকল্প সম্পর্কে রিভিউ লেখক সামান্তা মজুমদার 95179 দর্শকরা\nQuestion ইন্সটাফরেক্স বোনাস পয়েন্ট3: এই কোর্স শিখতে আমার কি কোন শিক্ষাগত যোগ্যতা লাগবে ?\nসাবান একটি সুবাস সুবাস এবং বাদামী রঙ দিতে হবে। এবিষয়ে লালপুর থানার অফিসার ইনচার্জ (ওসি) নজরুল ইসলাম জুয়েল ঘটনার সত্যতা স্বীকার করে জানান, অভিযুক্ত শিক্ষকের নামে থানায় নারী ও শিশু নির্যাতন দমন আইনে মামলা দায়ের করা হয়েছে।#\nইন্সটাফরেক্স বোনাস পয়েন্ট - বাইনারি বিকল্পের জন্য কৌশল\n– আরে আমিও তো জানিনা যে আপনি ছুটি নিয়েছেন। এইচ আর কে ইন্সটাফরেক্স বোনাস পয়েন্ট বলেননি কিছু। পবিত্র ঈপ্সিত বস্তু খুঁজছিঃ\nউপরন্তু, তাদের নির্দিষ্ট মান প্রবর্তন করে কলাম বৃদ্ধি করার জন্য একটি বিকল্প আছে।\nডিজিটাল মুদ্রা, তৈরি এবং যার নিবন্ধন প্রকার এনক্রিপশন উপর ভিত্তি করে। যে লক অনেক কক্ষ সঙ্গে ঘর প্রতিনিধিত্ব করে। প্রতিটি রুমে একটি মুদ্রা আছে। এটা তোলে দরজা খুলুন এবং একটি মুদ্রা পেতে কী অনেকটা মধ্য দিয়ে যেতে হয়। এছাড়াও cryptocurrency সেখানে মুদ্রা আছে (বিটকয়েন, Litecoin, লহরী এট আল।) মুদ্রা আপনি সমন্বয়, শক্তিশালী কম্পিউটার এই উদ্দেশ্যে ব্যবহৃত একটি বৃন্দ মধ্য দিয়ে যেতে হবে পেতে। সিস্টেম। কারণ কয়েন সংখ্যা সীমিত, চাহিদা ও সরবরাহের গঠিত হয়। 2013 সালে, বিটকয়েন মূল্যের 100 বার rose, তারপর slumped। অসুবিধা: যে কোন গ্যারান্টি অবশ্যই বাড়বে নেই।\nচার. সাত খুনের ঘটনা ‘অর্গানাইজড ক্রাইমের’ মডেল ধরলে কতগুলি প্রশ্ন সামনে চলে আসবে। তদন্ত বা অনুসন্ধান পর্যায়ে সে বিষয়গুলো ধামাচাপা দেয়া হয়েছে। অপহরণ এবং খুন হয়েছিলেন সাতজন। টার্গেট ছিল একজন-কাউন্সিলর নজরুল। হত্যা করিয়েছে নুর হোসেন। নজরুল-নুর হোসেন, দু’জনই স্থানীয় আওয়ামী লীগ নেতা এবং তাদের গডফাদার একই ব্যক্তি। কথিত ছয় কোটি টাকা ও র‌্যাবের সম্পৃক্ত হওয়ার বিষয়টিও কি পরিকল্পনার অংশ? এর সাথে পূর্বাপর বিষয়গুলো সামনে না আনার কারন কি এটাই ছিল যে, বেরিয়ে পড়বে মূল হোতার নাম-পরিচয়? স্থানীয় কম্পিউটার নেটওয়ার্ক তৈরির সমস্যাগুলির পাশাপাশি কম্পিউটার নেটওয়ার্কের বিস্তৃতি (সংযোজন) সমস্যাও রয়েছে। প্রকৃতপক্ষে একটি তথ্য নেটওয়ার্কের বিকাশে একটি নির্দিষ্ট পর্যায়ে তৈরি হওয়া কম্পিউটার নেটওয়ার্কটি সমস্ত ব্যবহারকারীর চাহিদাগুলি পূরণ করতে সময় দিতে পারে। একই সময়ে, সিগন্যাল, ডাটা ট্রান্সমিশন চ্যানেল এবং নেটওয়ার্ক উপাদানগুলির নকশা বৈশিষ্ট্যগুলি নোডের সংখ্যা এবং নেটওয়ার্কের জ্যামিতিক মাত্রাগুলিতে গুরুতর বিধিনিষেধ আরোপ করে।\nইন্সটাফরেক্স বোনাস পয়েন্ট - বাইনারি বিকল্প রিভিউ ট্রেডিং\nআপনি অনুসন্ধান বৃদ্ধি করার জন্য দলের সদস্যদের যোগ করতে আগ্রহী, এবং ফলস্বরূপ, আদেশ সংখ্যা বৃদ্ধি? আমরা Shenzhen চীন একটি বড় মুদ্রণ কোম্পানী আমরা সব বই প্রকাশনা, হার্ড কভার বই প্রিন্টিং, papercover বই প্রিন্টিং, hardcover নোটবুক, spary বই মুদ্রণ, বুক প্রিন্টিং, বুকলেট প্রিন্টিং, প্যাকেজিং বাক্স, ক্যালেন্ডার, পিভিসি সব ধরণের পণ্য বোচ্ছে, নোট, বাচ্চাদের বই, স্টিকার, সব বিশেষ কাগজ রঙ প্রিন্টিং পণ্য ধরণের, খেলা cardand তাই।\nসেই চুক্তি অনুযায়ী সরকার প্রথম তিন মাস এই প্রতিষ্ঠানগুলোর ইন্সটাফরেক্স বোনাস পয়েন্ট আস্থা অর্জনে তাদেরকে তিন মাস ফ্রিতে ব্যান্ডউইথ ব্যবহারের সুযোগ দেবে। যদিও ইয়াং-এর ফ্রিডম ডিভিডেন্ড প্ল্যানটি মৌলবাদী এবং জোরালোভাবে বিতর্কিত হওয়া উচিত, এটি আমেরিকান ইতিহাসের উদাহরণ ছাড়াও নয়। অদ্ভুত যথেষ্ট, 1969 মধ্যে রাষ্ট্রপতি নিক্সন চেয়েছিলেন যে আমেরিকার প্রত্যেক আমেরিকান পরিবারকে বছরে $ 1,600 ডলার দেওয়া হবে (এখন থেকে $ 10,000), যতক্ষণ না তিনি পরামর্শদাতাদের দ্বারা বিরত হন। চিন্তাবিদদের থমাস Paine, মিল্টন ফ্রিডম্যান, এবং মার্টিন লুথার কিং জুনিয়র হিসাবে বৈচিত্র্যপূর্ণ সর্বজনীন মৌলিক আয় ধারণা জন্য affinity প্রকাশ করেছেন।\nএকটি অসাধু ব্রোকারের বিরুদ্ধে অভিযোগ দায়ের করার সুযোগ। বিনিয়োগ - ক্রিপ্টো-বিনিয়োগের দিকে নজর দিলে লোকেরা বিটকয়েনকে ভবিষ্যতের জন্য সবচেয়ে ভাল সম্পদের শ্রেষ্ঠ মাধ্যম হিসেবে বিবেচনা করতে পারে। সব পরে, সহজ উত্তর কিভাবে বিটকয়েন কিনবেন এবং বিটকয়েন বিক্রি তার পিয়ার টু পিয়ার লেনদেন হয়। বিশেষ বিটকয়েন এটিএম এবং ডিজিটাল মুদ্রণ কিনতে এবং বিক্রি করার স্থানগুলি ইন্সটাফরেক্স বোনাস পয়েন্ট বিনিময় করুন যখন সময় এবং মূল্য সমানভাবে অনুকূল হয়। যাইহোক, মনে রাখবেন বিটকয়েনের দীর্ঘমেয়াদী বিনিয়োগের জন্য তার প্রবণতা উজ্জ্বলতার সন্ধান করতে হবে।\n"মেনেরো একটি বড় ক্রিপ্টোক্রুচুয়ালাইজেশনগুলির মধ্যে একটি, যা ২014 সালে 40 গুণমানের মার্কেট ক্যাপ প্রবৃদ্ধি অর্জন করেছে এবং উচ্চ পরিমাণে এবং নগদীকরণের সাথে ব্যবসা করে। " Clashot - ফটোগ্রাফি শিল্প প্রেমীদের জন্য বিশেষভাবে তৈরি। অ্যাপ্লিকেশন আপলোড করা হয় যে সব ছবি স্বয়ংক্রিয়ভাবে ইন্টারনেট যান। সবচেয়ে মূল কাজ নিলাম যায়। একটি সফল বিক্রয় পরে, টাকা যায় হিসাব গুগল প্লে\nখালেক ইন্সটাফরেক্স বোনাস পয়েন্ট উজ জামান বলে ওঠেন, ” আমার আপন ভাই, বলতে খারাপ লাগছে, ওর সাথে অন্য একটা মেয়ের সাথে মনে হয় রিলেশন ছিলো ।” তুরস্কের আর্থিক বাজারে সাম্প্রতিক ঘটনাবলী নিশ্চিতভাবেই উদ্বেগজনক।


ওয়েবসাইট খুলে কিভাবে টাকা আয় করা যায় - ভবিষ্যৎ তৈরি করুন নিজেই\nকোর্সটিকা অনলাইনে ইনকাম, ওয়েব ডেভেলপমেন্ট\nকরোনাকালীন এই সংকটপূর্ণ সময়ে সবাই অনলাইন ভিত্তিক উপার্জনের পেছনে ছুটছেন। ফ্রিলান্সিং করে বা একটি ওয়েবসাইট খুলে কিভাবে টাকা আয় করা যায় তার উপায় খুজঁছেন অনেকেই। এক্ষেত্রে কেউ কেউ সফল হয়, আর বাকিরা সঠিক দিকনির্দেশনার অভাবে সামনে অগ্রসর হতে পারে না।\nআপনার যদি একটি ওয়েবসাইট থাকে, তাহলে আপনি এটি থেকে লাইফটাইম প্যাসিভ ইনকাম করতে পারেন। ওয়েবসাইট খুলে কিভাবে টাকা আয় করা যায়, আজ কোর্সটিকায় মূলত সেসব উপায়ই আপনাদের সামনে তুলে ধরবো।\nসত্যিই কি ওয়েবসাইট খুলে টাকা আয় করা যায়?\nহ্যাঁ যায়। আপনি আপনার অমূল্য জ্ঞান ও অভিজ্ঞতার সমন্বয়ে একটি ওয়েবসাইট থেকে বেশ ভালো পরিমাণে অর্থ উপার্জন করতে পারেন। আপনি হয়তো শুনে থাকবেন, একটি ওয়েবসাইট থাকলেই প্রচুর পরিমাণে উপার্জন সম্ভব। কিন্তু এই কথার আসলে কোন ভিত্তি নেই। আপনি যদি একটি ওয়েবসাইটে আপনার ইউনিক সব জ্ঞান ও আইডিয়া প্রয়োগ না করতে পারেন, তাহলে আপনার ওয়েবসাইটের আসলে কোন মূল্যই নেই।\nইন্টারনেটে প্রতিদিন লাখ লাখ মানুষ বিভিন্ন বিষয় নিয়ে সার্চ করে। আপনি যদি মানুষের প্রয়োজনীয় এ সব তথ্য আপনার ওয়েবসাইটে সুন্দরভাবে সাজাতে পারেন, তাহলে খুব শীঘ্রই আপনার ওয়েবসাইটে অসংখ্য ভিজিটর নিয়ে আসতে পারেন। আর এর ফলে অচিরেই আপনি আপনার কাঙ্খিত উপার্জন শুরু করতে পারেন।\nআপনি একটি ওয়েবসাইট তৈরি করলেন এবং সেখানে প্রতিদিন প্রচুর পরিমাণে ট্রাফিকও নিয়ে আসলেন। কিন্তু এখন প্রশ্ন হচ্ছে, ওই ওয়েবাসাইটের মাধ্যমে আপনি কিভাবে টাকা আয় করবেন?\nএকটি ওয়েবাসাইটের মাধ্যমে উপার্জনের অনেকগুলো উপায় আছে। যেমন: অ্যাডসেন্স, লোকাল বিজ্ঞাপন, কনটেন্ট রাইটিং, ই-কমার্স, ফ্রিল্যান্সিং, অ্যাফিলিয়েট মার্কেটিং, পেইড রিভিউ এবং ট্রাফিক সেল। সঠিক দিক-নির্দেশনা মানলে আপনি এই সবগুলো উপায় থেকেই অর্থ উপার্জন করতে পারবেন। তাহলে চলুন, প্রতিটি সেক্টর সম্পর্কে বিস্তারিত জানি।\nওয়েবসাইট খুলে টাকা আয় করার জনপ্রিয় একটি মাধ্যম হচ্ছে Google Adsense। বর্তমানে বিশ্বের লাখ লাখ ওয়েবসাইট Adsense এর মাধ্যমে যথেষ্ট পরিমাণে অর্থ উপার্জন করছে। আপনার যদি একটি ওয়েবসাইট থাকে, আর সেখানে থাকে অনেক ট্রাফিক; তাহলে আপনিও Adsense এ এ্যাপ্লাই করতে পারবেন।\nAdsense হচ্ছে বর্তমান বিশ্বে সবথেকে বেশি প্রচলিত বেস্ট এ্যাড নেটওয়ার্ক, যা প্রায় অধিকাংশ ব্লগারই ব্যবহার করে থাকে। Adsense মূলত CPC নির্ভর বিজ্ঞাপন সরবারহ করে থাকে। যা তাদের অন্যদের মধ্যে সেরা করে তুলেছে।\nতবে একটি Adsense একাউন্ট পেতে হলে আপনাকে তাদের সব কঠোর গাইডলাইন এবং নীতিমালা মেনে চলার জন্য প্রস্তুত থাকতে হবে। সবকিছু ঠিক-ঠাক থাকলে আপনার কনটেন্টে গুগল তাদের কোয়ালিটি সম্পন্ন বিজ্ঞাপন প্রদর্শন শুরু করবে, যা আপনাকে বেশ ভালো পরিমাণে রেভিনিউ এনে দেব।\nআপনার Adsense এ্যাকাউন্টে যদি অন্তত ১০০ ডলার থাকে, তাহলেই আপনি তা উত্তোলন করতে পারবেন। আর আপনার ওয়েবসাইটে যদি ভালো কনটেন্ট এবং ট্রাফিক থাকে, তাহলে মাসে ১০০ ডলার ইনকাম খুব কঠিন কিছুই না। এখান থেকে উপার্জিত টাকা আপনি Electronic Fund Transfer (EFT), Western Union Quick Cash অথবা ব্যাংক ট্রান্সফারের মাধ্যমে হাতে নিতে পারেন।\nআপনি যদি Google Adsense সম্পর্কে খুব ভালো না জেনে থাকেন, তাহলে কোর্সটিকার এই আর্টিকেলগুলো আপনাকে বেশ ভালো ধারণা দেবে আশা করি। নিচে দেয়া আর্টিকেলগুলো পড়ুন এবং Google Adsense সম্পর্কে বিস্তারিত জানুন।\n[jnews_block_21 header_icon=”fa-google” first_title=”গুগল এ্যাডসেন্স” include_category=”1679″]\n২. লোকাল বিজ্ঞাপন\nএ্যাডসেন্সের পাশাপাশি আপনি লোকাল বিজ্ঞাপন প্রদর্শন করেও যথেষ্ট পরিমাণে অর্থ উপার্জন করতে পারেন। একটা সময় আপনার ওয়েবসাইটে যখন অনেক ভিজিটর আসা শুরু করবে, তখন আপনি স্থানীয় বিভিন্ন প্রতিষ্ঠানকে আপনার ওয়েবসাইটে বিজ্ঞাপন দেয়ার জন্য আহ্বান করতে পারেন। প্রতিটি বিজ্ঞাপনের জন্য বিভিন্ন সাইজের অনুযায়ী ১০০০ টাকা থেকে ১০,০০০ টাকা গ্রহণ করতে পারেন।\nআপনার ওয়েবসাইটের জনপ্রিয়তা যদি অনেক বেড়ে যায়, সেক্ষেত্রে আপনার বিজ্ঞাপনের রেটও বৃদ্ধি পাবে। একটা সময়ে বিজ্ঞাপনদাতা বিভিন্ন সংস্থা নিজ থেকেই আপনাকে খুঁজে বের করবে স্পন্সর করার জন্য। বর্তমানে এমন অসংখ্য ব্লগার আছে, যারা গুগল এ্যাডসেন্সের পাশাপাশি লোকাল এ্যাড স্পেস ভাড়া দিয়ে প্রচুর উপার্জন করছে।\n৩. পেইড রিভিউ কনটেন্ট\nআপনি যদি একজন ভালো কনটেন্ট রাইটার হয়ে থাকেন, তাহলে বিভিন্ন প্রতিষ্ঠানের পণ্য বা সেবার রিভিউ আপনার ওয়েবসাইটে লিখে ইনকাম করতে পারেন। প্রযুক্তির উৎকর্ষতা বৃদ্ধির জন্য বর্তমানে অনলাইন নির্ভর বিভিন্ন ব্যবসা বা সেবাদানকারী প্রতিষ্ঠান গড়ে উঠছে। এসব প্রতিষ্ঠান তাদের পণ্য বা সেবার প্রচারণার জন্য প্রাথমিক পর্যায়ে বিভিন্ন রিভিউ লেখকদের খোঁজ করে থাকে।\nএকজন রিভিউ লেখকের দায়িত্ব হচ্ছে উক্ত প্রতিষ্ঠানের পণ্য বা সেবার ইতিবাচক বৈশিষ্ট্যগুলো ক্রেতার সামনে তুলে ধরা, যাতে করে একজন ক্রেতা সেই পণ্য বা সেবা গ্রহণ করতে আকৃষ্ট হয়। এটা করতে পারলে ওই সকল প্রতিষ্ঠান থেকে আপনি তাদের পণ্যের জন্য রিভিউ লেখার কাজ পাবেন। আর এ কাজের জন্য ভালো সম্মানীও পাবেন।\nএতে করে আপনি উভয় দিক থেকে লাভবান হচ্ছেন। প্রথমত, উক্ত প্রতিষ্ঠান থেকে আপনি নির্দিষ্ট পরিমাণে সম্মানী পাচ্ছেন। অপরদিকে আপনার লেখা রিভিউগুলো কিন্তু আপনার ওয়েবসাইটেই থেকে গেল। যা আপনি আপনার অন্য ক্লায়েন্টদের দেখিয়ে নতুন কোন প্রজেক্ট নিতে পারবেন।\nতবে বিভিন্ন পণ্য বা সেবার ওপর চমৎকার সব রিভিউ লেখার জন্য আপনাকে কনটেন্ট রাইটিং এ পারদর্শী হতে হবে। যেন-তেন মানের লিখতে জানলেই হবে না। তাই একজন ভালো মানের কনটেন্ট রাইটার হওয়ার জন্য আপনি কোর্সটিকায় প্রকাশিত কনটেন্ট রাইটিং এর ওপর লেখা আর্টিকেলগুলো পড়ে নিতে পারেন। এই আর্টিকেগুলো আপানাকে একজন দক্ষ কনটেন্ট রাইটার হতে যথাযথ সাহায্য করবে।\n[jnews_block_21 header_icon=”fa-pencil-square-o” first_title=”কনটেন্ট রাইটিং” include_category=”47″ sort_by=”oldest”]\n৪. ফ্রিল্যান্সিং করে আয়\nঅনলাইন ভিত্তিক কাজের ক্ষেত্রে বর্তমানে ফ্রিল্যান্সিং একটি জনপ্রিয় মাধ্যম। ফ্রিল্যান্সিং এর মাধ্যমে এখন যে কেউ ঘরে বসেই যথেষ্ট পরিমাণে উপার্জন করতে পারে। যুগান্তরে ৬ সেপ্টেম্বর ২০১৯ সালে প্রকাশিত এক প্রতিবেদনে বলা হয় বাংলাদেশে ৬ লক্ষের বেশি সক্রিয় ফ্রিল্যান্সার রয়েছেন। যাদের মাধ্যমে প্রতি বছর দেশে ১০ কোটি ডলারের বেশি বৈদেশিক মুদ্রা আসছে।\nআপনি যদি কম্পিউটারে বিভিন্ন কাজে পারদর্শী হয়ে থাকেন, তাহলে সেই কাজগুলোর নমুনা আপনার নিজের ওয়েবসাইটে প্রকাশ করতে পারেন। এটা অনেকটা আপনার পোর্টফোলিও হিসেবে কাজ করবে। ফলে কেউ যদি আপনাকে দিয়ে কোন কাজ করাতে চায় এবং আপনার কাজের পূর্ব নমুনা দেখতে চায়, তাহলে আপনি তাকে আপনার ওয়েবসাইটের লিংক দিতে পারেন।\nএকজন বায়ার আপনার ওয়েবসাইটে সাজানো নমুনাগুলো দেখে আপনাকে যাচাই করবে। পছন্দ হলে তিনি আপনাকে তার প্রজেক্টটি দেবেন। সুতরাং বোঝাই যাচ্ছে, একজন ফ্রিল্যান্সারের নিজের একটি ব্যক্তিগত ওয়েবসাইট (পোর্টফোলিও) থাকা কতটা গুরুত্বপূর্ণ।\nকোর্সটিকায় ফ্রিল্যান্সিং এর ওপর আমাদের একাধিক আর্টিকেল রয়েছে। পাশাপাশি এখানে আমরা বিনামূল্যে ফ্রিল্যান্সিং শেখার বিভিন্ন মেটারিয়াল শেয়ার করেছি। নিচে দেয়া আর্টিকেল ও মেটারিয়ালগুলো আপনার ফ্রিল্যান্সিং শেখার পথকে আরো সহজ করে তুলবে।\n[jnews_block_21 header_icon=”fa-dollar” first_title=”ফ্রিল্যান্সিং” include_category=”53″ sort_by=”oldest”]\n৫. অ্যাফিলিয়েট মার্কেটিং করে আয়\nবিশ্বের বাঘা বাঘা সব ব্লগাররা তাদের ওয়েবসাইটের জনপ্রিয়তাকে কাজে লাগিয়ে অ্যাফিলিয়েট মার্কেটিং করে মাসে লাখ লাখ টাকা উপার্জন করছে। শুরুতেই এত বড় অংকের টাকা উপার্জন হয়তো অসম্ভব বটে। কিন্তু ওয়েবসাইটের ট্রাফিক বৃদ্ধির সাথে সাথে একটা সময়ে আপনি সত্যিকার অর্থেই অনেক পরিমাণে উপার্জন করতে সক্ষম হবেন।\nঅ্যাফিলিয়েট মার্কেটিং করতে হলে আপনাকে আগে এটি সম্পর্কে বিস্তর ধারণা রাখতে হবে। মনে করুন, আপনার ওয়েবসাইটে প্রতিদিন অনেক ভিজিটর আসে। আপনি এ সকল ভিজিটরদের টার্গেট করে বিভিন্ন প্রতিষ্ঠানের বিভিন্ন জনপ্রিয় প্রোডাক্ট বা সার্ভিসের প্রচারণা করতে পারেন।\nএটা অনেকটা পূর্বে উল্লেখ করা পেইড রিভিউ কনটেন্টের মতোই। কিন্তু মূল পার্থক্য হচ্ছে যে, রিভিউ কনটেন্টে আপানাকে রিভিউ লেখার জন্য টাকা দেয়া হয়। কিন্তু অ্যাফিলিয়েট মার্কেটিং এ আপনাকে প্রতিটি প্রোডাক্ট সেল দেয়ার বিনিময় একটি কমিশন দেয়া হবে।\nএক্ষেত্রে আপনি যখন কোন পণ্যের রিভিউ লেখার শেষে সেই পণ্যটি ক্রয়ের জন্য আপনার কনন্টের শেষে একটি লিংক যুক্ত করে দেন, আর সেই লিংকে ক্লিক করে কেউ যদি উক্ত পণ্য ক্রয় করে, তাহলে প্রতিটি ক্রয়ের মূল্য থেকে আপনি একটি কমিশন পাবেন। প্রতিষ্ঠান এবং পণ্যভেদে এই কমিশনের পরিমাণ ১৫% থেকে ২৫% হয়ে থাকে। বিশেষ কিছু পণ্যে এর থেকেও বেশি কমিশন দেয়া হয়।\nঅ্যামাজন এবং আলি এক্সপ্রেস বিশ্বব্যাপী দুটি জনপ্রিয় অ্যাফিলিয়েট মার্কেটপ্লেস। আপনি আপনার ওয়েবসাইটে তাদের পণ্য বিক্রি করে যথেষ্ট পরিমাণে উপার্জন করতে পারেন। বাংলাদেশেও দারাজ এবং 10 Minute School সহ বিভিন্ন প্রতিষ্ঠান আছে, যারা অ্যাফিলিয়েট মার্কেটিং এর সুযোগ দিচ্ছে।\nকিভাবে একটি ওয়েবসাইট তৈরি করবেন?\nউপরোক্ত আলোচনা শেষে এ কথা সহজেই বোধগম্য যে একটি ওয়েবসাইটের দিয়ে বিভিন্ন উপায়ে উপার্জন করা সম্ভব। বর্তমান এই তথ্য প্রযুক্তি সমৃদ্ধ বিশ্বে আপনার ভিতরে থাকা প্রতীভাগুলো কাজে লাগানোর জন্য ওয়েব উপস্থিতী বাধ্যতামূলক প্রয়োজন। আপনার কাজগুলো যদি ওয়েবে পাওয়া না যায়, তাহলে আপনি অন্যদের থেকে শতগুণ পিছিয়ে থাকবেন। আর তাই ওয়েবে নিজের অস্তিত্ব তৈরি করতে একটি ওয়েবসাইটের প্রয়োজনীয়তা অপরিসীম।\nআপনি ইচ্ছে করলে নিজেই নিজের জন্য একটি ওয়েবসাইট তৈরি করতে পারেন। তবে এর জন্য ওয়েবসাইট তৈরি যাবতীয় বিষয় সম্পর্কে আপনার অনেক জানা শোনার দরকার পরবে। আপনি যদি এতটা টেকনিকাল না হয়ে থাকেন, তাহলে আমরা আপানাকে একটি ওয়েবসাইট তৈরিতে সাহায্য করতে পারি। আমাদের থেকে ওয়েবসাইট তৈরি করলে আপনি যে সকল সুবিধা পাচ্ছেন:\nসর্বাধিক কার্যকরী ও সময়পযোগি ডিজাইন\nওয়েবসাইট পরিচালনার সকল দিক-নির্দেশনা প্রদান\nকনটেন্ট প্রকাশের সকল দিক-নির্দেশনা প্রদান\nওয়েবসাইটের ইনকাম শুরু হওয়া পর্যন্ত সকল পরামর্শ প্রদান\nওয়েবসাইটের সকল সুবিধা অসুবিধা সার্বক্ষণিক পর্যবেক্ষণ\nএকটি ওয়েবসাইট তৈরি করুন\nআপনার ওয়েবসাইট তৈরির অর্ডার দিতে উপরে দেয়া বাটনটি ক্লিক করুন। আমাদের ইতোপূর্বে তৈরি সকল ওয়েবসাইটগুলো দেখতে এখানে ক্লিক করুন। আশা করি আপনার সাথে কোর্সটিকার পথচলা সফল এবং সৌহার্দপূর্ণ হবে।\nPrevious পদার্থ বিজ্ঞান: ৯ম অধ্যায় সৃজনশীল প্রশ্ন ও উত্তর\nNext পদার্থ বিজ্ঞান: ১০ম অধ্যায় সৃজনশীল প্রশ্ন ও উত্তর


আগামী ১০ সেপ্টেম্বর সারাদেশে পবিত্র আশুরা পালিত হবে – দৈনিক ডোনেট বাংলাদেশ\nআগামী ১০ সেপ্টেম্বর সারাদেশে পবিত্র আশুরা পালিত হবে\nপ্রকাশিত :১ সেপ্টেম্বর ২০১৯, ১১:৩২ পূর্বাহ্ণ | পঠিত : 35 বার\nবাংলাদেশের আকাশে গতকাল ১৪৪১ হিজরি সনের পবিত্র মুহাররম মাসের চাঁদ দেখা গেছে। ফলে আজ রোববার থেকে পবিত্র মুহাররম মাস গণনা শুরু হবে। এই প্রেক্ষিতে, আগামী ১০ সেপ্টেম্বর সারাদেশে পবিত্র আশুরা পালিত হবে। গতকাল সন্ধ্যায় ইসলামিক ফাউন্ডেশন বায়তুল মুকাররমস্থ সভাকক্ষে জাতীয় চাঁদ দেখা কমিটির সভায় এ সিদ্ধান্ত গৃহীত হয়। এতে সভাপতিত্ব করেন ধর্ম বিষয়ক মন্ত্রণালয়ের প্রতিমন্ত্রী ও জাতীয় চাঁদ দেখা কমিটির সভাপতি এডভোকেট শেখ মো. আব্দুল্লাহ। সভায় মন্ত্রিপরিষদ বিভাগের যুগ্ম সচিব মো. খলিলুর রহমান, ধর্ম বিষয়ক মন্ত্রণালয়ের যুগ্ম সচিব মো. জহির আহমদ, ওয়াক্ফ প্রশাসক মো. শহীদুল ইসলাম, অতিরিক্ত প্রধান তথ্য কর্মকর্তা ফায়জুল হক, ইসলামিক ফাউন্ডেশনের সচিব কাজী নুরুল ইসলাম, সরকারি মাদ্রাসা-\nই- আলিয়ার প্রিন্সিপাল অধ্যাপক মো. আলমগীর রহমান, বাংলাদেশ মহাকাশ গবেষণা ও দূর অনুধাবন প্রতিষ্ঠানের চেয়ারম্যান শাহ মোঃ মিজানুর রহমান, বাংলাদেশ আবহাওয়া অধিদপ্তরের উপ-পরিচালক মো. আবদুর রহমান প্রমুখ উপস্থিত ছিলেন। এছাড়া সভায় বিশেষজ্ঞ আলেম-ওলামাগণও উপস্থিত ছিলেন। সভায় ১৪৪১ হিজরি সালের পবিত্র মুহাররম মাসের চাঁদ দেখা সম্পর্কে সকল জেলা প্রশাসন, ইসলামিক ফাউন্ডেশন-এর প্রধান কার্যালয়, বিভাগীয় ও জেলা কার্যালয়সমূহ, বাংলাদেশ আবহাওয়া অধিদপ্তরের সকল কার্যালয় এবং মহাকাশ গবেষণা ও দূর অনুধাবন প্রতিষ্ঠান হতে প্রাপ্ত তথ্য নিয়ে পর্যালোচনা করে কমিটি ওই সিদ্ধান্ত নিয়েছে।


সুবিধাভোগী ও হাইব্রিডদের কবল থেকে মুক্তি পাক আওয়ামী লীগ Dhakatimes24\n| প্রকাশিত : ২৩ জুন ২০২১, ১৫:৫১\nহঠাৎ করেই আওয়ামী লীগের জন্ম হয়নি। আওয়ামী লীগের জন্ম হয়েছিল সময়ের প্রয়োজনে। আওয়ামী লীগের জন্ম হয়েছিল বাঙালির অধিকার আদায়ের প্রয়োজনে। পূর্ব বাংলার জনগণের অধিকার আদায়ের লক্ষ্য নিয়ে ১৯৪৯ সালের ২৩ জুন পুরনো ঢাকার কে এন দাস লেনের রোজ গার্ডেনে প্রতিষ্ঠা লাভ করে দলটি।\nমুসলিম লীগের প্রগতিশীল নেতা-কর্মীরা সেখানে একটি রাজনৈতিক কর্মী সম্মেলনের মাধ্যমে পাকিস্তানের প্রথম বিরোধী দল পূর্ব পাকিস্তান আওয়ামী মুসলিম লীগ প্রতিষ্ঠা করেন। ১৯৫৫ সালে আওয়ামী মুসলিম লীগ থেকে ‘মুসলিম’ শব্দটি বাদ দিয়ে আওয়ামী লীগ নামে বাঙালির লড়াই সংগ্রামের অসাম্প্রদায়িক ও ধর্মনিরপেক্ষ এ রাজনৈতিক দলের আত্মপ্রকাশ ঘটে। প্রতিষ্ঠার পর থেকে দীর্ঘ আন্দোলন-সংগ্রামের মধ্য দিয়ে বাঙালির অধিকার আদায়ের প্রতিষ্ঠান হয়ে ওঠে আওয়ামী লীগ।\nইতিহাসের সরল পাঠ জন্মলাভের পর মহান ভাষা আন্দোলন থেকে শুরু করে '৫৪ সালে যুক্তফ্রন্টের নির্বাচন, '৬৬ সালের ঐতিহাসিক ছয়দফা, '৬৯ সালের গণঅভ্যুত্থান এবং '৭০ সালের নির্বাচনের মাধ্যমে এই দলের নেতৃত্বে বাঙালি জাতি ক্রমশ এগিয়ে যায় স্বাধীনতার দিকে। এই দলের নেতৃত্বেই ১৯৭১ সালে সশস্ত্র মুক্তিযুদ্ধের মাধ্যমে বাংলাদেশ স্বাধীনতা লাভ করে। বিশ্ব মানচিত্রে স্বাধীন ও সার্বভৌম রাষ্ট্র হিসাবে বাংলাদেশ নিজেদের স্থান দখল করে। আর এসব আন্দোলনের পুরোধা ও একচ্ছত্র নায়ক ছিলেন ইতিহাসের মহানায়ক সর্বকালের সর্বশ্রেষ্ঠ বাঙালি জাতির জনক বঙ্গবন্ধু শেখ মুজিবুর রহমান। বঙ্গবন্ধুর ডাকেই বাঙালি মুক্তিযুদ্ধে ঝাঁপিয়ে পড়ে।\n১৯৭৫ সালের ১৫ আগস্ট বঙ্গবন্ধুকে হত্যার পর নেতৃত্ব শূন্যতায় পড়ে আওয়ামী লীগ। ফলে অনেক প্রতিকূল পরিস্থিতি, চড়াই-উৎরাই ও ভাঙা-গড়ার মধ্য দিয়ে এগোতে হয়েছে আওয়ামী লীগকে। দলের ক্রান্তিকালে ১৯৮১ সালে বঙ্গবন্ধু কন্যা শেখ হাসিনা দেশে ফিরে আওয়ামী লীগের হাল ধরেন। শেখ হাসিনার নেতৃত্বে দ্বিধা-বিভক্ত আওয়ামী লীগ ফের ঐক্যবদ্ধ হয়। তিন দশকের বেশি সময় ধরে তাঁর নেতৃত্বে আওয়ামী লীগ পরিচালিত হচ্ছে। এই সময়ে দেশে গণতন্ত্র প্রতিষ্ঠার আন্দোলন-সংগ্রামের পাশাপাশি তিন বার রাষ্ট্রক্ষমতায় অধিষ্ঠিত হয়েছে আওয়ামী লীগ।\n২০১৪ সালের ৫ জানুয়ারি অনুষ্ঠিত নির্বাচনের মাধ্যমে শেখ হাসিনার নেতৃত্বাধীন বাংলাদেশ আওয়ামী লীগ টানা দ্বিতীয় মেয়াদে সরকার গঠন করে। সরকারের কার্যকর ও সমন্বিত উদ্যেগের কারণে বিশ্ব অর্থনৈতিক মন্দার মধ্যেও বাংলাদেশ মিলেনিয়াম ডেভেলপমেন্ট গোলসমূহ অর্জনে সাফল্য দেখিয়েছে এবং জাতীয় আয় ও বাজেটে বরাদ্দ উল্লেখ্যযোগ্য হারে বৃদ্ধি করতে সমর্থ হয়েছে। বাংলাদেশের উত্তরণ ঘটেছে নিম্ন আয় থেকে নিম্ন মধ্যম আয়ের দেশে। কৃষি, শিক্ষা, স্বাস্থ্যসহ বিভিন্নখাতে ব্যাপক উন্নতি অর্জিত হয়েছে।\nআন্তর্জাতিক পরিমন্ডলে বিভিন্ন ক্ষেত্রে বাংলাদেশ স্বীকৃতি অর্জন করায় সারা বিশ্বের কাছে প্রধানমন্ত্রী শেখ হাসিনার নেতৃত্বের সাফল্য প্রমাণিত হয়েছে বারংবার। ক্ষমতায় এসে যুদ্ধাপরাধীদের বিচার করা ছিল আওয়ামী লীগের নির্বাচনী প্রতিশ্রুতি। ২০০৮ সালের ২৯ ডিসেম্বরের নির্বাচনে এই প্রতিশ্রুতি দিয়ে ক্ষমতায় আসে আওয়ামী লীগ। ওই নির্বাচনে আওয়ামী লীগের ইস্তেহারে প্রধান প্রতিশ্রুতিগুলোর মধ্যে ছিল মহান মুক্তিযুদ্ধের বিরোধিতা করে পাকিস্তানি সেনাবাহিনীর সঙ্গে যারা এদেশে গণহত্যা, গণধর্ষণসহ ধ্বংসযজ্ঞ চালিয়েছিল তাদের বিচার করা। সরকার গঠনের পর আন্তর্জাতিক অপরাধ ট্রাইব্যুনাল করে এই বিচারের ব্যবস্থা করে। শীর্ষস্থানীয় যুদ্ধাপরাধীদের বিচার ও রায় কার্যকর আওয়ামী লীগ সরকারের জন্য বিশাল বিজয়। নির্বাচনী প্রতিশ্রুতি অনুযায়ী যুদ্ধাপরাধীদের এই বিচারে সরকারের প্রতি জনগণের আস্থা আরও বেড়েছে যা দলের জন্য বড় ধরনের রাজনৈতিক সফলতা।\nদুর্নীতির ধুয়ো তুলে বিশ্বব্যাংক বাংলাদেশের পদ্মাসেতুতে অর্থায়ন বন্ধ করে দিয়েছিল। অনেক জল্পনা কল্পনা, তদন্ত আর বিশ্বমোড়লদের রক্তচক্ষু উপেক্ষা করে শেষ পর্যন্ত নিজেদের অর্থায়নে পদ্মা সেতুর কাজ শুরুর পরিকল্পনা করে সরকার। আজ সেই পরিকল্পনা বাস্তবায়িত হচ্ছে, দেশের অর্থায়নে পদ্মাসেতুর নির্মাণকাজ দুর্বার গতিতে এগিয়ে চলছে। বিশ্বব্যাংক তাদের তদন্ত প্রতিবেদন দাখিল করে তাদের ভুল স্বীকার করে বাংলাদেশের কাছে ক্ষমা চেয়েছে যে পদ্মাসেতুতে অর্থায়ন না করা তাদের একটি বড় মাপের ভুল ছিল! শেখ হাসিনা পেরেছেন। পারবেনই বা না কেন? তাঁর শরীরে তো বঙ্গবন্ধুরই রক্ত! পাকিস্তানের কারাগারে যখন বঙ্গবন্ধুর জন্য কবর খোঁড়া হয় তখন তাদেরকে তিনি মৃত্যুর তোয়াক্কা না করেই বলেছেন, ‘তোমরা আমার লাশ বাংলাদেশে পাঠিয়ে দিও’।\nবলতে দ্বিধা নেই, শেখ হাসিনা এসেছিলেন বলেই অদ্ভুত আঁধার থেকে বাংলাদেশ এখন আলোর পথে। অথচ শেখ হাসিনার নেতৃত্বে আওয়ামী লীগ সরকারের অর্জন ম্লান করে দিচ্ছে এক শ্রেণির সুবিধাভোগী ও হাউব্রিড ব্যক্তি। এরা কৌশলে নিজেদের জায়গা মজবুত করছে। সরকার গঠনের আগ মুহূর্তে দলের চরম ক্রান্তিকালে এই সুবিধাভোগী অংশ গা-ঢাকা দিলেও সরকার গঠনের পর থেকেই আবারও নানাভাবে সক্রিয় হয়ে উঠছে। হায়! সবাই এখন আওয়ামী লীগ। চলছে রীতিমতো প্রতিযোগিতা। আমলা থেকে শুরু করে শিক্ষক, চিকিৎসক, আইনজীবী কিংবা প্রকৌশলী- সবাই এখন এই প্রতিযোগিতার প্রতিযোগী। সব কিছুর পর একটিই চাওয়া, যেকোনো উপায়ে নিজেদের গায়ে আওয়ামী লীগের ‘তকমা’ লাগানো। ঢাকা বিশ্ববিদ্যালয়সহ বেশকিছু বিশ্ববিদ্যালয়ে নব্য আওয়ামী লীগ হয়ে ওঠাদের আস্ফালনে দীর্ঘদিনের ত্যাগী এবং প্রকৃত আওয়ামী লীগপন্থি শিক্ষকরা এখন কোণঠাসা। একই চিত্র অন্যান্য পেশাজীবীদের ক্ষেত্রেও বিরাজমান।\nগণমাধ্যম জানান দিচ্ছে, আওয়ামী লীগ ও বঙ্গবন্ধু পরিবারের সদস্যদের নাম ব্যবহার করে রাজধানীসহ দেশের বিভিন্ন স্থানে গড়ে উঠেছে শতাধিক নামসর্বস্ব সংগঠন। এর মধ্যে কোনো কোনো সংগঠন নিজেদের আওয়ামী লীগের অঙ্গ কিংবা সহযোগী সংগঠন দাবি করে প্রচারণায় দলটির কেন্দ্রীয় কার্যালয়ের ঠিকানা ব্যবহার করছে। এসব সংগঠনের নেতাদের বিরুদ্ধে নানা ধরনের অনিয়মের অভিযোগ বেশ পুরনো। দিনশেষে যা বিতর্কিত করছে আওয়ামী লীগকে।\nভুলে গেলে চলবে না আওয়ামী লীগ দেশের সবচেয়ে পুরনো, সর্ববৃহৎ এবং মাটি ও মানুষের রাজনৈতিক দল। আওয়ামী লীগ বাংলাদেশের একমাত্র দল, যে দল গণতন্ত্র, মুক্তিযুদ্ধের চেতনা এবং অসাম্প্রদায়িক ভাবাদর্শে সমৃদ্ধ। ক্ষমতার বাইরে থেকে আন্দোলন-সংগ্রাম আর ক্ষমতায় আসীন হয়ে নানা উন্নয়ন কর্মসূচির মাধ্যমে আওয়ামী লীগ আমাদের সমাজ-রাজনীতির এই ধারাকে অব্যাহত রেখেছে, রাখছে। তাই সুবিধাভোগী ও হাউব্রিডদের জন্য যদি আওয়ামী লীগ দুর্বল হয় তাহলে সমাজ-রাজনীতির প্রগতির ধারা দুর্বল হবে। আর আওয়ামী লীগ সবল হলে এই ধারাও সবল হবে। মনে রাখা জরুরি-আওয়ামী লীগ হেরে গেলে, হেরে যাবে বাংলাদেশ! আধুনিক রাজনৈতিক প্রতিষ্ঠান বিনির্মাণ, সুশাসন নিশ্চিতকরণ এবং সর্বোপরি বাংলাদেশের কার্যকরি উন্নয়নে আওয়ামী লীগের ভূমিকা তুলনাতীত। এই ধারা অব্যাহত থাকুক। সুবিধাভোগী ও হাইব্রিডদের কবল থেকে মুক্তি পাক আওয়ামী লীগ। আওয়ামী লীগেই থাকুক আওয়ামী লীগ।\nলেখক: সহযোগী অধ্যাপক, লোক প্রশাসন বিভাগ, জগন্নাথ বিশ্ববিদ্যালয়


জামায়াত-শিবির এখনো টিকে আছে কী করে? - DNN.NEWS\nHome » ফেইসবুক থেকে » জামায়াত-শিবির এখনো টিকে আছে কী করে?\nমোহাম্মদ এ. আরাফাত: অধ্যাপক ড. মুহম্মদ জাফর ইকবালের ওপর এই হামলায় অবাক হচ্ছেন? অবাক হওয়ার আগে ভেবে দেখুন তার মতো একজন মানুষের উপর হামলারকারীর পক্ষে অনলাইন আর অফলাইনে কী পরিমাণ লোক কথা বলছে। কেউবা সরাসরি কেউ বা ইনিয়ে বিনিয়ে। সবচেয়ে ভয়ের ব্যাপার আমাদের অনেক বুদ্ধিজীবী, অনেক রাজনৈতিক এমন একটা স্পর্শকাতর ব্যাপারেও মৌনব্রত পালন করছেন। একবার খোঁজ নিয়ে দেখেছেন কি এরা কারা? কি রাজনৈতিক এদের মতাদর্শ?\nPrevious: ২০০ আসনের চূড়ান্ত এমপি প্রার্থী তালিকা প্রকাশ জামায়াতের…\nNext: জোটের নেতৃত্বে এখনও খালেদা জিয়া, নিদের্শনায় তারেক


Vi গ্ৰাহকদের জন্য সুখবর, বিনামূল্যে মিলবে স্বাস্থ্য, শিক্ষা ও ব্যবসায়িক কোর্সের বেনিফিট\nHome টেক জ্ঞান Vi গ্রাহকদের জন্য সুখবর, বিনামূল্যে মিলবে স্বাস্থ্য, শিক্ষা ও ব্যবসায়িক কোর্সের বেনিফিট\nVi গ্রাহকদের জন্য সুখবর, বিনামূল্যে মিলবে স্বাস্থ্য, শিক্ষা ও ব্যবসায়িক কোর্সের বেনিফিট\nNovember 29, 2020 1:17 PM\nপ্রতি মঙ্গলবার Vi গ্রাহকদের জন্য MyVi অ্যাপে বেশ কিছু অফার উপলব্ধ থাকে। ‘Vi Tuesday’ নামে পরিচিত এই বিভাগটির মতোই আকর্ষণীয় বেনিফিট সহ MyVi অ্যাপে একটি নতুন বিভাগ চালু করলো টেলিকম সংস্থাটি। ভোডাফোন আইডিয়া লিমিটেড(VIL) বিভিন্ন কোম্পানির সঙ্গে সহযোগিতায় এই অফারগুলি নিয়ে আসছে। এই কোম্পানিগুলির মধ্যে রয়েছে upGrad, Udemy, Pedagogy, MFine, cure.fit, 1mg, Eunimart, Fiskl ও Hubbler। উল্লেখ্য, এই অফারগুলি গ্রহণ করার জন্য অতিরিক্ত কোনো টাকা দিতে হবে না। চলুন এই অফারগুলি সম্বন্ধে বিস্তারিত জেনে নিই।\nবর্তমানে MyVi অ্যাপ খুললেই নীচের দিকে একটি ব্যানার দেখা যাচ্ছে। এখানে লেখা রয়েছে ‘unlockabetter tomorrow with Vi’। এই ব্যানারে ক্লিক করলেই অফারের পেজটি খুলে যাবে। অফারগুলি মোট তিনটি সেকশনে বিভক্ত রয়েছে। এগুলি হল\n১. Health and Wellness\n২. Learning and Upskilling\n৩. Growth and Business\n‘Health and Wellness’ অর্থাৎ স্বাস্থ্য বিষয়ক বেনিফিটের মধ্যে মোট তিনটি কোম্পানি রয়েছে। প্রথমেই রয়েছে ভারতের অন্যতম বিখ্যাত ফিটনেস ব্র্যান্ড cure.fit। এখানে Vi, গ্রাহকদের জন্য cure.fit এর ২৮ দিনের লাইভ মেম্বারশিপ প্রদান করছে। এই মেম্বারশিপের ফলে লাইভ ফিটনেস ক্লাস এবং চাহিদা অনুযায়ী DIY ওয়ার্কআউট সেশনের সুবিধা পাওয়া যাবে। স্বাস্থ্য বিষয়ক দ্বিতীয় বেনিফিট প্রদান করছে MFine। তারা অফার করছে এক মাসের জন্য MFine কেয়ার মেম্বারশিপ। এই মেম্বারশিপের মাধ্যমে এক মাসের জন্য ৩০০০-এর বেশি বিশেষজ্ঞ ডাক্তারদের কাছ থেকে সরাসরি পরামর্শ গ্রহণ করা যাবে। স্বাস্থ্য বিভাগে তাদের তৃতীয় বেনিফিট পাওয়া যাবে 1mg অনলাইন স্টোরের থেকে। Vi ইউজাররা এই অফারের মাধ্যমে ওষুধ কিনলে ১৭% ছাড় এবং ৫% ক্যাশব্যাক পেতে পারেন।\n‘Learning and Upskilling’ বেনিফিটের মধ্যে প্রথমেই রয়েছে Udemy এর অফার। Vi গ্রাহকদের জন্য ৬০ টি ফ্রি কোর্স অফার করছে তারা। যারা জয়েন্ট বা নিটের প্রস্তুতি নিচ্ছে তাদের জন্যও একটি অফার রয়েছে। আবার Pedagogy-এর JEE ও NEET প্রোগ্রামে ৩০ দিনের ফ্রি সাবস্ক্রিপশন পাবে Vi গ্রাহকরা। তৃতীয় অফারটি upGrad অ্যাপের তরফ থেকে দেওয়া হচ্ছে। Vi ইউজারদের জন্য যে কোন upGrad কোর্সের উপর থাকছে ১০% ছাড়।\n‘Growth and Business’ বিভাগেও কয়েকটি বেনিফিট উপলব্ধ। এরমধ্যে Fiskl অ্যাপের তরফ থেকে সাবস্ক্রিপশন চার্জের উপর ৫০% ছাড় পাওয়া যাচ্ছে। এই অ্যাপের মাধ্যমে ব্যবসায়িক কাজে ইনভয়েস তৈরি করা যায়। এছাড়া প্রোডাক্ট বিক্রির প্ল্যাটফর্ম Eunimart একদম বিনামূল্যে দিচ্ছে ৩ মাসের জন্য গোল্ড-টায়ার সাবস্ক্রিপশন। পাশাপাশি ডিজিটাল বিজনেসের জন্য Hubbler কোম্পানির তরফ থেকে ২ ঘন্টার ফ্রি ডিজিটাল কনসাল্টেশন পাওয়া যাবে।


আয়ারল্যান্ডের বিপক্ষে হার বাংলাদেশকে কী বার্তা দিল? | প্রথম আলো\nআয়ারল্যান্ডের বিপক্ষে হার বাংলাদেশকে কী বার্তা দিল?\nআপডেট: ১২ ফেব্রুয়ারি ২০১৫, ১৮: ০৯\nবিশ্বকাপ প্রস্তুতি নিতে ১৫ দিন আগে অস্ট্রেলিয়ায় পাড়ি জমিয়েছে বাংলাদেশ। এরপর আন-অফিশিয়াল দুটি প্রস্তুতি ম্যাচে হার। এমনকি দুটি অফিশিয়াল প্রস্তুতি ম্যাচেও পরাজয়ের অভিজ্ঞতা। এর মধ্যে আজ শেষ প্রস্তুতি ম্যাচে আয়রাল্যান্ডের বিপক্ষে ৪ উইকেটে হারটা মানা কঠিনই। স্বাভাবিকভাবে কপালে চিন্তার ভাঁজ বাড়িয়েছে সবার। প্রশ্ন উঠেছে, এ হার কী বার্তা দিল বাংলাদেশকে?\nসাবেক অধিনায়ক গাজী আশরাফ হোসেন বললেন, ‘প্রস্তুতি ম্যাচের মধ্য দিয়ে প্রতিপক্ষের কাছে অবশ্যই ভিন্ন বার্তা পৌঁছায়। প্রতিপক্ষ দলগুলো ও দর্শকের মনোযোগ থাকে এ ম্যাচগুলোর দিকে। প্রতিপক্ষ দলগুলো পুঙ্খানুপঙ্খভাবে বিশ্লেষণের জন্য এ ম্যাচগুলো গুরুত্বের সঙ্গে নেয়। এমনকি প্রতিটি দলই প্রথম একাদশ নির্বাচন করতে এ ম্যাচগুলোর দিকে নজর রাখে। এ ধরনের প্রস্তুতির ম্যাচ জয়ের মধ্য দিয়ে প্রতিটি দল নিজেদের আত্মবিশ্বাসের জ্বালানি খুঁজে নেয়। ফলে এ ধরনের হারে একটি নেতিবাচক বার্তাই দিল বাংলাদেশকে।’\nঅস্ট্রেলিয়ার কন্ডিশনে বাংলাদেশের টানা ব্যর্থতার পেছনে বাংলাদেশ দলের সাবেক তারকা ও বর্তমানে ধারাভাষ্যকর আতহার আলী খান দুষলেন গতিময়-বাউন্সি উইকেটে বাংলাদেশের অনভ্যস্ততাকেই, ‘আয়ারল্যান্ডের বিপক্ষে হারটা ভীষণ হতাশাজনক। তবে আমার প্রশ্ন, দীর্ঘদিন সময় পাওয়ার পরও অস্ট্রেলিয়া-নিউজিল্যান্ডের কন্ডিশনের সঙ্গে সমন্বয় করে দেশের মাটিতে কেন ওভাবে উইকেট তৈরি করা হলো না? ঘরোয়া ক্রিকেটে যদি অমন উইকেট তৈরি করতে পারতাম, তাহলে ওই ধরনের পিচে আমাদের অন্তত ২০-৩০টা ম্যাচ খেলার অভিজ্ঞতা থাকত। প্রথমে একটু কষ্ট হলেও আমরা অন্তত অভ্যস্ত হতে পারতাম।’\nতবে এ হারেও হতাশ হলে চলবে না। আতাহারের যুক্তি, ‘প্রশ্ন উঠেছে, আমরা আরও আগে দলকে পাঠালাম না কেন? কেন আরও বেশি ম্যাচ সেখানে খেললাম না? দেখুন, ভারত অনেক অাগেই অস্ট্রেলিয়ায় গিয়েছে। বিশ্বের অন্যতম সেরা ব্যাটিং লাইন-আপ নিয়েও তারা টেস্ট, ওয়ানডে-কোনো আন্তর্জাতিক ম্যাচই জিততে পারেনি। আমরা সবগুলো প্রস্তুতি ম্যাচেই হেরেছি, খারাপ লাগার মতোই ব্যাপার বটে। তবে আমাদের আরও বাস্তববাদী হতে হবে। অনভ্যস্ত কন্ডিশনে এমন ঘটনা ঘটতে পারে। আমাদের যেকোনো ফল গ্রহণের মানসিকতা থাকতে হবে।’\nপ্রস্তুতি ম্যাচের বাজে ফলের জন্য গাজী আশরাফ দায়ী করলেন ব্যাটিং ব্যর্থতাকে, ‘বর্তমানে আন্তর্জাতিক ক্রিকেটে ব্যাটিংয়ের ক্ষেত্রে লক্ষ করছি, ভালো করতে হলে বড় ইনিংস খেলতে হবে, সেঞ্চুরি করতে হবে। এখন একই ম্যাচে বড় জুটি হচ্ছে, দুই ব্যাটসম্যান একই সঙ্গে সেঞ্চুরিও পাচ্ছেন। স্ট্রাইক রেটও অনেক ভালো। এ ক্ষেত্রে আমাদের না হচ্ছে কোনো বড় ইনিংস, না হচ্ছে বড় জুটি। আমরা লড়াই করার মতো তেমন পুঁজিও পাচ্ছি না।’\nএখন সব ভুলে টুর্নামেন্টে সিনিয়র খেলোয়াড়দের দায়িত্ব নেওয়ার কথা বললেন আশরাফ-আতহার দুজনই। আশরাফ বললেন, ‘প্রথম তিন সেরা ব্যাটসম্যান মুশফিক, তামিম ও সাকিব জ্বলে না উঠলে আমাদের জন্য আরও দুঃসংবাদই অপেক্ষা করছে। টুর্নামেন্ট শুরুর আগে আমরা ঠিক ছন্দে নেই। তবে মূল টুর্নামেন্টে অনেক দলই মূল ছন্দে চলে আসে। গতিটা যদি সেখান থেকেই শুরু হয়, তবে ভিন্ন কিছুও হতে পারে। তবে যতক্ষণ না প্রথম জয়টা পাচ্ছি, ততক্ষণ সবার মধ্যে অস্বস্তি কাজ করবে।’\nআতহারও একই সুরে বললেন, ‘ভাগ্য ভালো, এগুলো প্রস্তুতি ম্যাচ ছিল। চারটা ম্যাচের ব্যর্থতা থেকে শিক্ষা নিয়ে দলকে তিন বিভাগে সমন্বয়টা ভালো করতে হবে। আমরা সব সময় তিনটা খেলোয়াড় তামিম, মুশফিক ও সাকিবের কাছে ভালো কিছু প্রত্যাশা করি। তাদেরকে আরও দায়িত্ব নিতে হবে। যদি চারটা ম্যাচেও এ তিনজন ভালো করতে পারে, আর অন্যরাও যদি প্রয়োজনীয় সহায়তা করতে পারে, তাহলে ভালো কিছু হবেই। আমার মনে হয়, যেকোনো দলের বিপক্ষে ২৫০ রানের বেশি লক্ষ্য দিতে পারলে বোলাররা ভালো ফাইট দিতে পারবে।’\nবাংলাদেশের প্রথম ম্যাচই আফগানিস্তানের বিপক্ষে। ফলে স্নায়ু চাপ আরও বাড়বে। সেই চাপটা জয় করার চ্যালেঞ্জ এখন সাকিবদের।


সাতসকালে রাজভবনে 'জাত গোখরো', তোলপাড় রাজনৈতিক মহল - Bharat Barta\nHome/নিউজ/রাজ্য/সাতসকালে রাজভবনে ‘জাত গোখরো’, তোলপাড় রাজনৈতিক মহল\nসাতসকালে রাজভবনে ‘জাত গোখরো’, তোলপাড় রাজনৈতিক মহল\nমহাগুরু মিঠুন চক্রবর্তী আজ রাজ্যপাল জগদীপ ধনকরের সাথে বৈঠক করেন\nAnirbanMay 1, 2021 , 3:06 PM\nএকুশে বাংলা বিধানসভা নির্বাচন ইতিমধ্যেই শেষ হয়েছে। আগামীকাল রবিবার অর্থাৎ ২ মে বিধানসভা নির্বাচনের ভোট গণনা হতে চলেছে। গোটা বঙ্গবাসী এবার অপেক্ষা কোরে আছে যে শেষ পর্যন্ত বাংলার শাসক হবে কারা? মোদি ম্যাজিক বাজিমাত করবে না বাংলার মেয়ে ক্ষমতায় আসবে? এমন টানটান উত্তেজনার সময় আজ শনিবার বিজেপি তারকা ভোট প্রচারক মিঠুন চক্রবর্তী সকাল সকাল রাজভবনে গিয়ে উপস্থিত হয়েছিলেন। সেখানে তিনি রাজ্যপাল জগদীপ ধনকরের সাথে দীর্ঘক্ষণ বৈঠক করেন। ভোট গণনা ঠিক আগের দিন রাজ্যপালের সাথে মিঠুনের বৈঠক রীতিমতো সরগরম করে তোলে বঙ্গ রাজনীতিকে।\nতবে সমস্ত জল্পনার অবসান ঘটিয়ে মিঠুন চক্রবর্তী নিজেই বলেন যে রাজনীতি নিয়ে কোনো আলোচনা হয়নি আজকের বৈঠকে। এটি শুধুমাত্র সৌজন্যমূলক একটি সাক্ষাৎ ছিল। যদিওবা রাজভবন থেকে এই প্রসঙ্গে কোনো কথা জানানো হয়নি। প্রসঙ্গত উল্লেখ্য, মিঠুন চক্রবর্তী বেশ কিছুদিন আগে বিজেপির ব্রিগেড সমাবেশে প্রধানমন্ত্রী নরেন্দ্র মোদির হাত ধরে বিজেপির দলে নাম লিখেছিল। বহুদিন জল্পনা চললেও তিনি কোন বিধানসভা কেন্দ্রের প্রার্থী হননি। বরং তিনি জেলায় জেলায় গিয়ে জনসভা করে রীতিমতো বিজেপির প্রচারে ঝড় তুলেছিলেন। তার প্রত্যেকটি জনসভায় মানুষের ভিড় থাকতো দেখার মত।\nশেষ দফার নির্বাচনে অর্থাৎ অষ্টম দফা নির্বাচনে মিঠুন চক্রবর্তী কাশিপুর বেলগাছিয়া বিধানসভা কেন্দ্র থেকে ভোট দিয়েছিলেন। সকাল সকাল ভোট দানের পর তিনি বলেছিলেন, “এমন শান্তিপূর্ণ ভোট আগে কখনো দেখিনি। সবাই ভাল ভাবে ভোট দিন। ওটা আপনাদের অধিকার।” তবে আজ সকালের রাজভবনে গিয়ে রাজ্যপালের সাথে মিঠুন চক্রবর্তী কি বিষয়ে আলোচনা করেছে সেই সম্বন্ধে কোন তথ্য এখন অব্দি জানা যায়নি।\nBengal assembly election BJP govornor jagdeep dhankar Jagdeep dhankar Mithun Chakraborty wb election wb election 2021 west Bengal assembly election West Bengal Politics


বাবার বয়স সন্তানের ওপর প্রভাব ফেলে? – আওয়ার নিউজ\nএত দিন সবাই জানত, মায়ের গর্ভে যেহেতু সন্তান থাকে, তাই সন্তানের ওপর মায়ের প্রভাব সবচেয়ে বেশি। সম্প্রতি এক গবেষণায় দেখা গেছে, বাবার বয়স ও তাঁর জীবনযাপনের ধরন সন্তানের ওপর খুব প্রভাব ফেলে। যুক্তরাষ্ট্রের জর্জটাউন বিশ্ববিদ্যালয়ের মেডিকেল সেন্টার এই গবেষণা করেছে।\nসন্তানের শারীরিক প্রতিবন্ধকতার জন্য বাবার বয়স, মাদকাসক্তি ও জীবনযাপন বেশ দায়ী। মায়ের তো বটেই, বাবার বয়সের প্রতিফলন হয় সন্তানের জিনের ওপর। বাবার বয়স বেশি হলে সন্তানের মানসিক সমস্যাও দেখা দিতে পারে। সিজোফ্রেনিয়া, সন্তানের জন্মগত সমস্যা, অটিজমও হতে পারে কোনো কোনো ক্ষেত্রে।\nবংশপরম্পরায় এর প্রভাব থাকতে পারে। তবে এত উদ্বেগের কিছু নেই। এই গবেষণার জ্যেষ্ঠ গবেষক জোয়ানা কিটলিনস্কা সমাধানও দিয়েছেন।\nছেলেসন্তানকে তার বয়ঃসন্ধির সময় পুষ্টিগুণসম্মত খাবার পরিমিত পরিমাণে খাওয়াতে হবে। এতে পরবর্তী সময়ে তার সন্তান ও নাতি-নাতনি হৃদ্‌যন্ত্রঘটিত মৃত্যুর হাত থেকে অনেকটাই নিরাপদ থাকবে।\nমা-বাবার স্থূলতা সন্তানের ডায়াবেটিস, স্থূলতা, মেটাবলিক ক্ষমতার ওপর প্রভাব ফেলে। তাই এটিও নিয়ন্ত্রণ করতে হবে। এ ছাড়া বাবার মানসিক চাপও কমাতে হবে। এই চাপ সন্তানের জন্য ক্ষতিকর। মা-বাবার, বিশেষ করে বাবার অ্যালকোহলের নেশা নবজাতকের ওজন, শারীরিক গঠনের পূর্ণতায় বাধা তৈরি করে। তাই বাবা হওয়ার আগে প্রস্তুতি নিন। সুস্থ সন্তানের জন্য বাবা হিসেবে নিজের জীবনযাপনে পরিবর্তন আনা জরুরি। এর কোনো বিকল্প নেই।\nলাইফ স্টাইল Comments Off on বাবার বয়স সন্তানের ওপর প্রভাব ফেলে? সংবাদটি প্রিন্ট করুন\n« এবার স্ত্রী মরদেহ ঠেলাগাড়িতে নিয়ে ৬০ কিলোমিটার কাঁদতে কাঁদতে গেলেন হতভাগা স্বামী! (পূর্বের সংবাদ)\n(পরের সংবাদ) আচ্ছা, নাসিরের কি চেহারা খারাপ! »


বরগুনার আলোচিত রিফাত শরীফ হত্যা মামলায় হাইকোর্টে জামিন পাওয়া রিফাতের স্ত্রী আয়শা সিদ্দিকা মিন্নির জামিন স্থগিত চেয়ে আবেদন করেছে রাষ্ট্রপক্ষ।\nরোববার বিকেল ৪টার দিকে রাষ্ট্রপক্ষের আইনজীবী সুফিয়া খাতুন এ আবেদন করেন।\nসোমবার আপিল বিভাগের চেম্বার আদালতে মিন্নির জামিন স্থগিতের আবেদনের ওপর শুনানি হতে পারে।\nগত ২৯ আগস্ট হাইকোর্টের বিচারপতি এম. ইনায়েতুর রহিম ও বিচারপতি মো. মোস্তাফিজুর রহমানের সমন্বয়ে গঠিত বেঞ্চ দুই শর্তে মিন্নিকে জামিন দেন।\nগত ২৬ জুন সকালে বরগুনা সরকারি কলেজের সামনে সন্ত্রাসীরা প্রকাশ্যে রামদা দিয়ে কুপিয়ে গুরুতর আহত করে রিফাত শরীফকে। তার স্ত্রী আয়শা সিদ্দিকা মিন্নি হামলাকারীদের সঙ্গে লড়াই করেও তাদের দমাতে পারেননি। পরে গুরুতর আহত রিফাতকে ওই দিনই বরিশাল শের-ই-বাংলা মেডিকেল কলেজ হাসপাতালে ভর্তি করা হলে বিকালে চিকিৎসাধীন অবস্থায় তিনি মারা যান।\nএ ঘটনায় রিফাতের বাবা দুলাল শরীফ বাদী হয়ে ১২ জনের নাম উল্লেখ ও পাঁচ-ছয়জনকে অজ্ঞাতপরিচয় আসামি করে বরগুনা থানায় হত্যা মামলা করেন। গত ২ জুলাই এই মামলার প্রধান আসামি সাব্বির আহম্মেদ ওরফে নয়ন বন্ড পুলিশের সঙ্গে 'বন্দুকযুদ্ধে' নিহত হয়।\nএই মামলায় ১৬ জুলাই মিন্নিকে তার বাবার বাড়ি বরগুনা পৌর শহরের নয়াকাটা-মাইঠা এলাকা থেকে পুলিশ লাইন্সে জিজ্ঞাসাবাদের জন্য নিয়ে আসা হয়। এরপর দীর্ঘ জিজ্ঞাসাবাদ শেষে রাত ৯টায় তাকে গ্রেফতার দেখায় পুলিশ।\nপরদিন মিন্নিকে বরগুনার সিনিয়র জুডিসিয়াল ম্যাজিস্ট্রেট আদালতে হাজির করে সাত দিনের রিমান্ড আবেদন করা হলে ওই আদালত তার পাঁচ দিনের রিমান্ড মঞ্জুর করেন। পরে কয়েক দফায় মিন্নির জামিন নামঞ্জুর করেন বিচারিক আদালত। এরপর হাইকোর্টে মিন্নির জামিন চেয়ে ফের আবেদন করা হয়।\nবিষয় : বরগুনা রিফাত শরীফ আয়শা সিদ্দিকা মিন্নি


খাঁটি পীর চেনার উপায়…. | আজকের বার্তা\nপ্রকাশিত : ফেব্রুয়ারি ০২, ২০১৮, ১৫:৩০\nমুফতি আব্দুল্লাহ বিক্রমপুরী: বর্তমান জামানায় ফেতনার ছড়াছড়ি। হাদিসে আছে, সকালবেলায় একজন মানুষ ঈমানদার ও পরহেজগার থাকবে, বিকেলবেলায় ফেতনায় পড়ে তার ঈমান নড়বড়ে হয়ে যাবে। আবার আরেকজন বান্দা, সে সকালবেলায় গোমরাহির ভেতর ছিল, আল্লাহর ওই বান্দার ভাগ্য ভালো, তাকে একজন ভালো লোকের সহবত কোনো অছিলায় মিলিয়ে দিয়েছেন, ওই ব্যক্তি বড় দরজার ঈমানওয়ালা হয়ে গেছে। চারদিকে শুধু ফিতনা। আরেক হাদিসে আল্লাহর রাসুল (সা.) বলেছেন, ‘এমন এক যুগ তোমাদের মধ্যে আসবে, সে যুগে হাতের ওপর জ্বলন্ত কয়লা রাখার যে কষ্ট তার চেয়ে বেশি কষ্ট হবে ঈমানের ওপর টিকে থাকা।’ এ অবস্থার মধ্যে বিশুদ্ধ দ্বিনের ওপর থাকা ও সঠিক পথনির্দেশক পাওয়া আল্লাহর অনেক বড় নেয়ামত। কামেল পীর হতে হলে খাঁটি ঈমানদার হতে হবে, পাপমুক্ত জীবন যাপন করতে হবে। সুন্নত তরিকা মোতাবেক চলতে হবে, নবীওয়ালা জিন্দেগি ও নবীওয়ালা আমল করতে হবে। মহান আল্লাহ ইরশাদ করেন, ‘জেনে রেখো, আল্লাহর ওলিদের কোনো ভয় নেই এবং তারা দুঃখিতও হবে না। (তারাই আল্লাহর ওলি) যারা ঈমান আনে ও তাকওয়া (পরহেজগারি) অবলম্বন করে।’ (সুরা : ইউনুস, আয়াত : ৬২-৬৩)


প্রকাশিত: ১২:৫৭ পিএম, ২৬ মার্চ ২০২০\nআজ ২৬ মার্চ। মহান স্বাধীনতা ও জাতীয় দিবস। বাংলাদেশের ইতিহাসে মার্চ এক অনন্য মাস। ১৯৭১ সালের এ মাসেই তৎকালীন পাকিস্তানি শাসকগোষ্ঠীর বৈষম্য, বঞ্চনা, শোষণ ও আক্রমণের বিরুদ্ধে সশস্ত্র প্রতিরোধ-সংগ্রাম তথা মুক্তিযুদ্ধের সূচনা হয়েছিল। আর এদেশের মুক্তিকামী মানুষ পরাধীনতার শৃঙ্খল ভেঙে স্বাধিকার অর্জনের শপথ নিয়েছিলেন। ফলে দীর্ঘ ৯ মাসের রক্তক্ষয়ী সশস্ত্র সংগ্রামের মাধ্যমে বাংলাদেশের স্বাধীনতা অর্জিত হয়েছে।\nইসলামে স্বাধীনতার গুরুত্ব অপরিসীম। কেননা আল্লাহপাক সকলকে স্বাধীন করেই সৃষ্টি করেছেন। পরাধীনতাকে আল্লাহ-তাআলা পছন্দ করেন না। সবাই সবার নিজ নিজ ধর্ম-কর্ম স্বাধীনভাবে পালন করবে এটাই আল্লাহপাকের ইচ্ছা। প্রত্যেক মানুষ মাতৃগর্ভ থেকে স্বাধীন হয়ে জন্মগ্রহণ করে। আল্লাহর পক্ষ থেকে মানুষের জন্য এটাই স্বাভাবিক প্রবৃত্তি। আল্লাহ-তাআলা সবাইকে বিবেক ও বিশ্বাসেরও স্বাধীনতা দিয়েছেন। কাউকে পরাধীন করেননি।\nযেভাবে পবিত্র কুরআনে আল্লাহ-তাআলা ইরশাদ করেছেন, ‘তোমার প্রভু-প্রতিপালক ইচ্ছা করলে পৃথিবীতে যারা আছে তারা সবাই অবশ্যই এক সাথে ঈমান নিয়ে আসত। তবে কি তুমি মুমিন হওয়ার জন্য মানুষের ওপর বল প্রয়োগ করবে?’ (সুরা ইউনুস:আয়াত ৯৯)। এই আয়াত স্পষ্টভাবে ঘোষণা করছে, আল্লাহ-তাআলা সবার স্বাধীনতা চান। তিনি চাইলে সবাইকে একসাথে মুমিন বানাতে পারতেন কিন্তু তা তিনি করেননি। তিনি চেয়েছেন মানুষ যেন স্বাধীনভাবে বুঝে শুনে ঈমান আনে। স্বাধীনতাকে ইসলাম যেমন গুরুত্ব দিয়েছে তেমনি দেশপ্রেম ও দেশাত্মবোধকেও অতি গুরুত্ব দেয়া হয়েছে। যার ফলে দেশপ্রেমকে ঈমানের অংশ হিসেবে আখ্যায়িত করা হয়েছে।\nমহানবীর স্বদেশ প্রেম\nমহানবীর (সা.) হৃদয়ে স্বদেশ প্রেম যেমন ছিল তেমনি তার সাহাবায়ে কেরামদের (রা.) মাঝেও বিদ্যমান ছিল। তিনি (সা.) মক্কা থেকে মদিনার পথে হিজরতের উদ্দেশ্যে রওনা হওয়ার পূর্বে তার মুখ ফেরালেন জন্মভূমি মক্কার দিকে, যেখানে তিনি নবুয়ত লাভ করেছেন এবং তার পূর্বপুরুষরা বসবাস করে আসছেন। তিনি বার বার ফিরে তাকাচ্ছেন মক্কার দিকে, চোখ থেকে অশ্রু ঝরছে। মক্কার দিকে দৃষ্টি নিবদ্ধ করে কেঁদে কেঁদে আল্লাহর দরবারে দোয়া করলেন ‘হে মক্কা! তুমি আমার কাছে সমস্ত স্থান থেকে অধিক প্রিয়, আমি মক্কাকেই ভালোবাসি। আমার মন মানছে না। কিন্তু তোমার লোকেরা আমাকে এখানে থাকতে দিল না, সব কিছুর মালিক তুমি। মক্কার মানুষদের ঈমানের আলোয় উজ্জল করো। ইসলামকে প্রতিষ্ঠিত করো’ (মুসনাদআহমদ ও তিরমিযি)।\nএকটু ভেবে দেখুন! স্বদেশের প্রতি কতই না গভীর প্রেম ছিল তার। যে দেশের লোক তার ওপর এত জুলুম- অত্যাচার করেছে তার পরও মাতৃভূমির প্রতি কত অগাধ ভালোবাসা। একেই না বলে স্বদেশপ্রেম। দেশের স্বাধীনতা-সার্বভৌম রক্ষায় মহানবী (সা.) যখনই আহ্বান করেছেন তখনই সাহাবায়ে কেরাম (রা.) সর্বোতভাবে এ ডাকে সাড়া দিয়েছেন।তারা জানতেন, নিজেদের বিশ্বাস, আদর্শ ও দ্বীন-ধর্মমত প্রতিষ্ঠার জন্য একটি স্বাধীন ভূখণ্ডে প্রয়োজন। ইসলাম প্রতিষ্ঠার জন্য তারা যেমন আন্তরিক ছিলেন, তেমনি নিবেদিত প্রাণ ছিলেন দেশপ্রেম ও দেশের স্বাধীনতা রক্ষায়।\nমাতৃভূমির প্রতি মহানবীর (সা.) ভালোবাসার বহিঃপ্রকাশ দেখুন, হজরত আনাস (রা.) বর্ণনা করেন, ‘আমি খায়বর অভিযানে খাদেম হিসেবে মহানবীর (সা.) সাথে ছিলাম। অভিযান শেষে রসুল (সা.) যখন ফিরে এলেন, উহুদ পাহাড় তার চোখে পড়লে নবীজীর চেহারায় আনন্দের আভা ফুটে উঠল আর তখন মহানবী (সা.) বললেন, এই উহুদ পাহাড় আমাদের ভালোবাসে, আমরাও একে ভালোবাসি’ (বুখারি ও মুসলিম)।\nএকজন নাগরিকের দায়িত্ব হলো, তার ভূখণ্ড, মাতৃভূমি এবং ধর্ম-বর্ণ নির্বিশেষে সকলকে ভালোবাসা। এটাই আমারে প্রিয় নবীর (সা.) উত্তম আদর্শ। আমরা দেখি, যে মক্কা নগরী থেকে আল্লাহর নবী বিতাড়িত হলেন, ১০ বছর পর শত-সহস্র সাহাবায়ে কেরামের বিশাল বহর নিয়ে যখন পবিত্র মক্কা নগরীতে প্রবেশ করলেন, তখন তিনি বিজয় মিছিল-শোভাযাত্রা কিছুই করেননি। গর্ব-অহংকার করেননি, বাদ্য-বাজনা বাজাননি।\nনবীজীর অবস্থা কী ছিল? আল্লামা ইবনুল কাইয়িম জাওযী (রহ.) তার গ্রন্থ ‘যাদুল মাআদে’ উল্লেখ করেন, আল্লাহর নবী একটি উষ্ট্রীর ওপর আরোহণাবস্থায় ছিলেন, তার চেহারা ছিল নিম্নগামী। (অর্থাৎ, আল্লাহর বরবারে বিনয়ের সাথে তিনি মক্কায় প্রবেশ করেন) সর্বপ্রথম তিনি উম্মে হানির ঘরে প্রবেশ করেন।সেখানে আট রাকাত নফল নামাজ আায় করেন। (এই নামাজকে বলা হয় বিজয়ের নামাজ।) এরপর নবীজী (সা.) হারাম শরিফে এসে সমবেত জনতার উদ্দেশ্যে বক্তব্য প্রদান করেন। তিনি বলেন, হে মক্কার কাফের সম্প্রদায়! তের বছর ধরে আমার ওপর, আমার পরিবারের ওপর, আমার সাহাবাদের ওপর নির্যাতনের যে স্টিম রোলার চালিয়েছ, এর বিপরীতে আজকে তোমাদের কী মনে হয়, তোমাদের থেকে প্রতিশোধ গ্রহণ করব? তারা বলল, হ্যাঁ, আমরা কঠিন অপরাধী। কিন্তু আমাদের বিশ্বাস, আপনি আমাদের উদার ভাই, উদারসন্তান, আমাদের সাথে উদারতা, মহানুভবতা প্রদর্শন করবেন। এটাই আমরা প্রত্যাশা করি। আল্লাহর নবী (সা.) বললেন- হ্যাঁ, আমি আজ তোমাদের সকলের জন্য হজরত ইউসুফ (আ.) এর মতো সাধারণ ক্ষমা ঘোষণা করলাম। যাও তোমাদের থেকে কোনো প্রতিশোধ নেয়া হবে না। (সুনানে বাইহাকী: ৯/১১৮)।\nএখানেই ইসলামের শ্রেষ্ঠত্ব, অনবদ্যতা, অনন্যতা। শান্তিপূর্ণভাবে মক্কা বিজয় করে মহানবী (সা.) পুরো বিশ্বকে এই শিক্ষাই দিলেন যে, আমরা শান্তির পক্ষে, বোমাবাজি, জঙ্গিবাদ, সন্ত্রাসী কর্মকাণ্ড, খুনাখুনি, ত্রাস এবং লুণ্ঠনের বিপক্ষে। আর মহানবীর (সা.) এই মহান আদর্শের ফলেই তো সাধারণ মানুষকে তিনি ফেরেশতায় রূপান্তর করেছিলেন।\nকতই না চমৎকার মহানবীর (সা.) আদর্শ, বিশ্বস্ততা, একনিষ্ঠতা, সত্য, ন্যায় এবং ইসলামের শান্তির কথা বলে, কোটি কোটি হৃদয়কে আকর্ষিত করেছিলেন। সবাইকে পরাধীনতার শৃঙ্খল থেকে মুক্ত করে এনে দিয়েছিলেন প্রকৃত স্বাধীনতা। সমাজে তার (সা.) লড়াই ছিল শান্তি প্রতিষ্ঠার লড়াই আর এ লড়াই তিনি করেছিলেন ভালোবাসার মাধ্যমে। মহান স্বাধীনতার এই দিনে আমরা স্মরণ করছি তাদের, যারা আত্মদান করে আমাদের দিয়েছেন স্বাধীন দেশ। এখন এদেশকে বিশ্বের মানচিত্রে উন্নত এক দেশ হিসেবে সুপ্রতিষ্ঠিত রাখতে আমাদের প্রত্যেককে স্ব-স্ব ভূমিকা পালনে সদা তৎপর থাকতে হবে। মহান আল্লাহ-তাআলা আমাদের সকলকে স্বাধীনতার প্রকৃত মর্ম বোঝার তৌফিক দান করুন, আমিন।\nকরোনাকালে হাসপাতাল: একটি অভিজ্ঞতা


মানুষের শরীরে বসল শূকরের হৃৎপিণ্ড - Aarohi News- Read Latest Bengali News, বাংলা সংবাদ, বাংলা খবর\nমানুষের শরীরে বসল শূকরের হৃৎপিণ্ড\nJan 11, 2022 - 12:33\nআরোহী নিউজ ডেস্ক : চিকিত্‍সা বিজ্ঞানের ইতিহাসে প্রথমবার। মানুষের শরীরে শুয়োরের হৃত্‍পিণ্ড প্রতিস্থাপন করলেন চিকিত্‍সকরা। এই অসাধ্যসাধন হয়েছে মার্কিন যুক্তরাষ্ট্রে। আমেরিকার মেরিল্যান্ড বিশ্ববিদ্যালয়ের মেডিক্যাল সেন্টারের চিকিত্‍সকরা ৫৭ বছরের ডেভিড বেনেটের শরীরে সফলভাবে জিন পরিবর্তিত শুয়োরের হৃত্‍পিণ্ড প্রতিস্থাপন করেছেন।\nহৃদরোগে ভুগছিলেন ৫৭ বছরের ডেভিড বেনেট। গত শুক্রবার ওই ব্যক্তির দেহে শূকরের হৃত্‍পিণ্ড প্রতিস্থাপন করা হয়েছে, যা জিনগত দিক থেকে পরিবর্তন করা হয়েছিল।আপাতত ওই রোগী সুস্থ হয়ে উঠছেন ।\nচিকিত্‍সক বার্টলি গ্রিফিথ বলছেন, 'এটা একটা নবদিগন্ত উন্মোচন করা অস্ত্রোপচার।' তিনি আরও বলেন, আমরা আশাবাদী, বিশ্বে প্রথমবার হওয়া এই অস্ত্রোপচার ভবিষ্যতে রোগীদের নতুন বিকল্প এনে দেবে।'শুয়োরের হৃত্‍পিণ্ড বসানোর পর তিনি ক্রমেই সুস্থ হয়ে উঠছেন। নতুন অঙ্গ কেমন কাজ করে সেদিকে সতর্ক দৃষ্টি রেখেছেন চিকিত্‍সকরা।\nSayan Dey Nov 2, 2021065\nNibedita Dec 12, 2021049\nযৌনাঙ্গ ভক্ষণেই বৃদ্ধি যৌনক্ষমতা! খুনের ঘটনা শুনলে অবাক...\nSubhrajit Chakraborty Jan 8, 2022028\nকোভিডের কারণে বাতিল আমেরিকার ২০০০-এর বেশি বিমান\nSubhrajit Chakraborty Jan 3, 2022030\nবাংলাদেশের যাত্রীবাহী লঞ্চে ভয়াবহ আগুন! নিহত ১৬, আহত ৪৮\nSubhrajit Chakraborty Dec 24, 2021042\nFATF এর "গ্রেলিস্ট"-এ পাকিস্তানের সঙ্গে পরম মিত্র তুরস্কের...\nSayan Dey Oct 22, 2021076